
b. II. HÍREK A STÚDIÓBÓL 


Stúdióbizottság 


A Stúdióbizottság az elmúlt időszakban tartott érte- 
kezletein történtekről, illetve az ott hozott határoza- 
tokról tájékoztatjuk az olvasókat. 

Szeptember 9-én döntés született arról, hogy 
— az első novemberi stúdióbizottsági értekezleten 

meg kell tárgyalni a műtermek önelszámolási — 
gazdálkodási rendszerének a kialakítását 

— a Hungarofilm—Pannónia együttműködés új szabá- 
lyozására, készülő anyagban az egészestés filmek 
bevételein alapuló gyártásfinanszírozási rendszer is 
szerepeljen; 

— a rugalmas létszám-átirányítások érdekében a heti 
gyártási értekezleteken a produkciós műtermek 
jelezzék felszabaduló vagy hiányzó munkaerő- 
igényeiket és a szolgáltatási műteremvezetővel 
együtt döntsenek a szükséges, illetve lehetséges át- 
csoportosításokról ; 

— a következő stúdióbizottsági értekezleten tájékoz- 
tatást kell adni a műtermekre lebontott bértömeg- 
gazdálkodás kialakításának lehetőségeiről és fel- 
tételeiről. 

Szeptember 16-án a szakmai vizsgák bevezetéséről 
készült javaslatot vitatták meg. Ezt követően döntés 
született arról, hogy tervezetet kell kidolgozni a film- 
főcímek tartalmának szabályozásáról; továbbá arról 
is, hogy a műtermi bértömeg- és létszám-gazdálkodás 
bevezetése érdekében próbaszámításokat kel) készíteni 


Műtermi 


I. műterem 


Október 1-én elkezdték rajzolni Nepp József Hófehér 
c. egészestés filmjét. Folytatódnak a Gémes József: 
Daliás idők c. filmjének festési, s a Fehérlófia kitestési, 
munkálatai. 


Ez alkalommal a Fehérlófia c. produkcióról szándékoz- 
tunk részletesebb tájékoztatást adni, ezért kértük fel a 
rendezőt, Jankovics Marcellt egy beszélgetésre. A beszél- 
getés azonban túlnőtt a tájékoztatás keretein és , alkotói 
pillanatképet" is ad. 


Beszélgetés Jankovics Marcellel 


Második egészestés filmje, a. Fehérlófia gyártási munká- 
latai utolsó harmadába értek, amikor Jankovics Marcellel 
ezt az interjút készítettük. 

Első kérdésem a , nagy másodikra?" vonatkozik. Milyen 
érzésekkel vágtál bele a második egészestés film készítésé- 
be? Mekkora, tehertételt jelentett a tarsolyban levő elsőfilm, 
a János vitéz túlszárnyalásának, lekörözésének igénye, 
vagy talán kötelessége? 


§ A beszélgetést a Fehérlófia fotóival illusztrál juk. (A szerk.) 


az I—II. és a VI. műtermek bázisbértömegének meg- 

állapítására. 

Szeptember 30-án a stúdióbizottság megvitatta a 
produkciós műtermek 1981. évi előzetes kulturális 
terveit, illetve évi előzetes árbevételi terveit. 

Következő napirendi pont : az 1980. évi vállalati bér- 
fejlesztési keretből a stúdió rendelkezésére bocsátott 
22500 Ft/hó összegről a Stúdióbizottság a szakszerve- 
zeti főbizalmival egyetértésben úgy döntött, hogy a 
műtermek és a központi apparátus részére létszám- 
arányosan osztandó fel. 

Az október 14-i stúdióbizottsági értekezlet napirend- 
jén elsőként az 1981. évi kulturális és gazdasági terve- 
zés témája szerepelt. Határozat született arról, hogy a 
produkciós műtermek, illetve a Kereskedelmi és Propa- 
ganda Iroda milyen módon, milyen ütemezésben és le- 
bontásban, milyen szempontokat és tényezőket figye- 
lembevéve készítse el terveit. Az értekezlet napirend- 
jén szereplő egyéb ügyekben hozott határozatok : 

— a szakképzett munkaerő-utánpótlás szervezett for- 
mában történő biztosítása, érdekében fel kell venni 
a kapcsolatot a Képző- és Iparművészeti Gimnázi- 
um illetékeseivel; 

— felül kell vizsgálni a Kollektív Szerződést az egyes 
munkakörök gyakorlati idejének beszámítása 
szempontjából, és ha szükséges, javaslatot kell 
tenni a KSz megfelelő módosítására. gi 


hírek 


A János vitézt egyfajta védett helyzetben csináltam 
A stúdió nem is próbálta kihangsúlyozni a szerepem 
ebben a produkcióban. Primus inter pares alapon ke- 
rültem egy közös vállalkozás élére. Különösebb, elmé- 
lyültebb tanulmányok nélkül is bízni lehetett abban, 
hogy Petőfi, illetve az első magyar hosszú rajzfilm be 
fogja hozni a nézőket a moziba. Az , első nagy filmnél" 
még vannak, lehetnek bocsánatos vétkek, persze ez az 
egyéni ambíciókon mit sem változtat. 


Most több munkám van, magasabbra teszem a mér- 
cét, de azt hiszem a második és a harmadik film között 
is hasonló az összefüggés. A nagyot dobás drukkja 
persze most is bennem van, de valójában amikor dolgo- 
zik az ember, egyszerűen nincs idő a drukkra, nincs tere 
a kétkedésnek. Főleg a forgatókönyv megírásától, a 
különféle változatok elkészítésétől, az elfogadásig tar- 
tott az az időszak, amikor rengeteg kétség gyötört. 


Azután az első hosszabb összevágott muszter bemu- 
tatásakor, a film első megmérettetésekor. 


Állandóan jelenlevő kérdés bennem az is, hogy ho- 
gyan viszonyul majd a moziforgalmazás a filmhez. 
Nekem meggyőződésem, hogy nem a kommerciális al- 
kotásokkal, hanem a tényleges valós értékekkel kell 

nem, létezik egyfajta eklekticizmus. Már csak azért is, 
mert képzőművészetet transzponál. Egyszerűen csak 
arról van szó, hogy egy hátteres megfest valamit egy 


becsalni a nézőket a mozikba. Nem tudom, hogy men- 
nyire, mennyien adnak igazat nekem ebben . . . 


Ha már itt tartunk, te milyen közönségre, a: közönség 
mely rétegeire szágaítasz? 


A természetes, a mindennapi közönségre. Ez alatt 


azt a közönséget értem, amely a statisztikai felmérések 
alapján a moziközönség zömét teszi ki. Iskolás kor- 
osztályú gyerekektől, azoktól, akik már nem szülői 
kísérlettel járnak moziba, addig a korosztályig, amelyr 
nek a tagjai még megszállott mozibajárók. Magamról 
tudom, hogy az ember egy idő után már nem annyira 
lelkes filmnéző. Nálam egy ideje az olvasás dominál és 
jelentősen lecsökkent a mozibajárás. Megnézem azok- 
nak a munkáit, akiket eddigi műveik alapján megsze- 
rettem, akiket figyelemre méltóaknak tartok, de már 
nem megyek el újakat felfedezni. Ha elmegyek és kö- 
rülnézek, akkor azt látom, hogy a közönség nagy részét 
húsz éven aluliak teszik ki. Persze vannak idősek is. De 
én nem rájuk akarok építeni. Mint ahogy a kisgyerekek- 
re sem. Legszívesebben persze a saját korosztályomhoz 
szólnék, de mivel tudom, hogy nem innen kerül ki a 
mozibajárók nagy többsége, inkább elsősorban a fiata- 
lokhoz szólok. Ugyanakkor — megvallom — nagyon 
bizonytalan elképzelésem van a film közönségfogadta- 
tásáról. Vannak félelmeim, azzal együtt, hogy én — 
úgy érzem — jóval többre értékelem a nézői befogadó- 
képességet, mint a rendezők nagy többsége. 


Amikor megnéztem a, film első húsz perces összevágott 
muszterét, szinte fejbevágott az animációban — és főleg 
hosszabb terjedelemben — eleddig még nemigen tapasztalt 
töménység, koncentráltság, anyaggazdagság. Vajon mek- 
kora küzdelmet jelentett, jelent a. stúdión belül ezt az eddi- 
gieknél kétségkívül jóval munkaigényesebb produkciót 
létrehozni? Voltak-e, vannak-e ebből fakadó konfliktusok? 
Egyáltalán, felmerültek ilyen problémák? 


Először is a film szokatlansága, mássága nem feltét- 
lenül abból fakad, hogy valami nagyon szokatlant, 
nagyon mást akartam csinálni. Régóta zavar egy eszté- 
tikai probléma. Ebben a műfajban, akár tetszik, akár 


bizonyos stílusban, s akkor ez elé tesszük az egészen 
másfajta stílusban megfestett celluloidokat. Kétféle 
útja létezik az egységesítésnek : vagy a háttereket old- 
ják meg eelluloidszerűen, vagy a celluloidanyagot for- 
málják háttérszerűen. Gémes és én az utóbbi megoldást 
választottuk. Kovásznai az ellenkező irányban kísérle- 
tezett; ő a hátteret hozta fel a celluloidhoz. Másrészt 
szintén ugyanide tartozik, s elvezet a kérdésedre adan- 
dó válaszhoz is: kicsit erősen fogalmazva, de azt kell 
mondanom, hogy számomra a kontúrozás alkalmazása 
szinte kizárja a művészet lehetőségét. Amennyiben 
vannak olyan kiemelkedő pillanatai a grafika történe- 
tének, amelyek még elviselik a színezett rajzokat, 
akkor lehet csak arról beszélni, hogy egy hátulról ki- 
festett színéről kontúrozott rajz része lehet bármifajta 
képzőművészeti áramlatnak. 

Én mindig megpróbáltam mono-stílusban maradni. 
(Ez a János vitéznél nem sikerült, de ott dramaturgiai 
okok játszottak közre. A szecesszió egységben tartotta 
a filmet, nem képzőművészetileg, hanem dramaturgiai- 
lag volt eklektikus a film.) A kisfilmek esetében ha- 
sonlóan gondolkodtam. Nem véletlenül dolgoztam 
fekete-fehérben: így igyekeztem megfegyelmezni ma- 
gam. Abban a, pillanatban, amikor színes filmbe kez- 
dek, s ezt komolyan veszem, el kell hagynom a kontú- 
rokat, mert különben — én legalábbis így látom — ki- 
festőkönyvet csinálok. Most kontúr nélküliek a figurák 
s ez a módszer rendkívül felszabadított. 

Mindezeket elöljáróban el kellett mondanom ahhoz, 
hogy rátérhessek a tényleges válaszra. 

A gyártás során az első komoly nehézség akkor tá- 
madt, amikor a kifestők — törvényszerűen — szembe- 
fordultak a filmmel. Én abból indultam ki. hogy mivel 
nincs kontúrozás, bármilyen szokatlan és nehéz is a ki- 
festés, időben nem lehet hosszabb, mint egy azonos 
nagyságrendű hagyományos munka kihúzása-kifestése. 
A kifestők tagadhatatlanul rájátszottak arra, hogy a 
munka szokatlan, és nehéz, s a film elején volt egyfajta 
lassító mozgalom. Tulajdonképpen bérharc zajlott le az 
én produkcióm terhére ; ki akartak harcolni egy maga- 
sabb bérkategóriát és ez sikerült is nekik. Másrészt az 

előző produkciókban, amelyek valójában semmivel 
sem voltak egyszerűbbek, nagyon kifáradtak. Minden- 
nek természetesen egy olyan produkció issza meg a 
levét, ami szokatlanságával tüntet, s amire lapátostul 
rá lehet hányni minden bajt. Változatlanul ezért 
úszik a produkció. A rajzolás is nehezebb mint a meg- 
szokott. Ez főleg abból adódik, hogy épp a fent emlí- 
tettek miatt a kifestésnek mindent nagyon előkészít- 
ve adunk oda. Egyrészt nem konstans színmintákkal 


dolgozunk, pedig léteznek, hanem mindig mindent be- 


írunk, lapról-lapra. Ha egy ecsetvonásnak vastagságot 


kell adni, két vonallal jelezzük. 


Tés milyen az együttműködés a többi munkatárssal, 
milyen csapatszellem alakult ki? 


Az ember megpróbál megfelelő partnereket találni, 
akikkel hasonlók a törekvéseik, s ha ez sikerül, nincs is 
különösebb probléma. De nem alakult ki igazi csapat- 
szellem. És ez nagyon zavar. Nem tudom magammal 
ragadni az embereket. Vannak nagyon jól dolgozó 
munkatársaim, a többségükre ez a jellemző, de ez még 
nem igazi csapatmunka. Rengeteget és nagyon jól dol- 
gozott a filmben Szalay Edit. Szórády első pillanattól 
fogva utálta a figurákat, de küszködve, kínlódva ve- 
lük, a film csúcspontjait hozta létre. És a hátteres, 
Hegedűs László, egészen extra-tehetség, bár nagyon 
nehéz vele dolgozni. Rengeteget segített Richly Zsolt a 
figurák tervezésében és egyes jelenetek színvilágának 
megteremtésében. A figurák megformálásakor oda- 
vissza játék folyt köztünk: alakítgattuk, át meg átraj- 
zoltuk egymás terveit. 

Sok szó esett a kifestési problémákról. De más oldal- 
ról vizsgálva a kérdést: mivel ez a produkció kifestés- 
igényes, felemelte a kifestőket fázisrajzólói, illetve még 
ennél magasabb szintekre is. Tudom, hogy sok vezető- 
rendező is robotoknak tartja a kifestőket. Én naponta 
lejárok hozzájuk. Így volt ez a János vitéznél is, így van 
most is. Eközben kiderül, hogy van olyan köztük, aki- 
nek megy ez a munka, aki tudja, aki szereti ezt csinál- 
ni. Van, aki nem szereti, van aki nem tudja. Így lehet 
osztályozni az embereket. 


A Fehérlófia után mit szeretnél csiíálni, milyen terveid 
vannak? 


Pontosan a korábban említett körülmények miatt 
azt tervezem, hogy ha még egyszer egészestés filmet 
csinálhatok, fekete-fehérben fogok dolgozni. E két szín 
gazdagságát szeretném kibontani, Olyan grafikai 
hatásra gondolok, mint a fekete-fehér rövidfilmjeim 
esetében. Tehát a körülményekhez alkalmazkodva, de 
kísérletezni szeretnék. 

És most hadd tegyek egy kis kitérőt, mielőtt el- 
mondanám, hogy mit is, milyen témát szeretnék ily 
módon feldolgozni. 

Meggyőződésem, hogy az emberiség több ezer év óta 
azonos témák kifejtése, művészi megfogalmazása iránt 
érdeklődik. A világban magában léteznek ezek az alap- 
közhelyek, vagy ideák s mi ezekről beszélünk évezredek 
óta. Azt hiszem, ezzel a nézetemmel nem állok egyedül. 

Szerintem Nepp és Dargay is — hogy két tőlem telje- 
sen eltérő művészalkatot említsek — ilyen témákat, 
gondolatokat formál meg újra és újra. Ezek az örök 
témák attól lesznek újszerűek, ma is érdekesek, hogy 
egy mai művész nyúl hozzájuk. A mese ilyen szempont- 
ból azért jobb mint bármely más mű, mert a tiszta 
struktúra még jobban kitapintható rajta, ezt érezhe- 
tem leginkább a magaménak. Ugyanakkor sok maiság- 
gal ruházható fel. Ezért esett a választásom mesére a 
a Fehérlófia esetében. Kérdés, hogy ez a régi struktúra 
hitelesen közvetíti-e ma is világunkat. Nincsenek-e 


benne óriási tévedések ? Nincsenek, de ma már más- 
képp közelíthető meg mindez. Ezért a Fehérlójra utáni 
filmemben is egy új struktúrát szeretnék létrehozni, 
mint ahogy a Fehérlójiá-ban a naprendszert választot- 
tam modellül, s ennek mintájára építettem ki figuráim 
kapcsolatrendszerét is. 1964 óta foglalkoztat az a gon- 
dolat, hogy az elemi részecskéket is antropomorfizálni 
lehetne, s a köztük levő fizikai viszonylatok áttehetők 
emberi viszonylatokká. A marxizmus azt tanítja, hogy 
a társadalmi mozgások magukba foglalják a biológiai 
mozgásokat és így tovább, le egészen az elemi fizikai 
mozgásokig, valamennyi mozgásformát. Ebből kiindul- 
va, ennek alapján építeném fel egy új egészestés film 
struktúráját, ami mellesleg jól elbírná a fekete-fehér 
megoldást is. 

Végülis, te nem hiszel abban, hogy egy ősi mese megáll 
önmagában is a lábán, korszerű lehet és hordozhat a má- 
hoz szóló üzenetet? 


Már nem tudokvelvonatkoztatni ettől a: filmtől, ami- 
nek megvalósítását hat évi előkészítés és küzdelem 
előzte meg. Erről a témáról már csak a megvalósított, 
megvalósuló film tükrében tudok vitatkozni. Különben 
ennek. a története a János vitéz-ig nyúlik vissza. A 
János vitéz megfilmesítésének ötlete olyan hirtelen 
jött, hogy nem volt időm alaposabban elmélyedni a 
témában, így változtatásaim is sokszor önkényesek 
voltak. Alapos embernek ismerem magam, és nem 
akartam mégegyszer ilyen felkészületlenül nekikezdeni 
egy filmnek. Három éves kutatómunka előzte meg a 
forgatókönyvírást, annak az elméleti tapasztalatait 
ezer oldalon írtam meg. Kutatásaim során megtaláltam 
valamit, ami revelációszámba ment, s amitől tudtam, 
hogy nem lehet eltántorítani, ami nélkül az egész téma 
nem is érdekel. 

Véleményem szerint a ma művészeinek kötelessége, 
hogy az archaikus formákat mai struktúrákban fogal- 
mazzák meg. 


Félbeszakítottalak, miközben távlati elképzeléseidről 
beszéltél. Vannak még konkrét filmterveid? 


Függőben van egy Biblia-sorozat, amely a Magyar 
Televíziónak készülne. Ezt nagyon szeretném meg- 
csinálni. Vannak rövidfilm-terveim, amiket még nem 
adtam be, de egyik sem jobb mint a Küzdők. Dercourt- 
nak, a Télécip egyik főnökének nagyon megtetszettek a. 
Fehérlófrá-ból látott rajzok, így szó esett egy esetleges 


későbbi együttműködésről. Most úgy érzem, szívesen 
dolgoznék egy ilyen produkcióban. 
(Sarkadi Ilona) 


II. műterem 


A kisebb reklám- és egyéb rendelt filmek mellett 
folytatódnak a Pumwuckl sorozat gyártási munkálatai. 
Az új NSZK megrendelésre gyártott Leo sorozat (r: 
Temesi Miklós) elkészült epizódjai kapcsán megrende- 
lői kifogások merültek fel. Jelenleg tárgyalások folynak 
a megrendelőkkel. A tárgyalások eredményéről követ- 
kező számunkban tudósítunk. 

Temesi Miklós tovább dolgozik a Horgászetika, soro- 
zaton. 

Gyártásba vették Halmai László: Szárnyas lények 
boltja c. egyedi filmjét is. 

z elmúlt időszakban a műteremben elkészült filmek 
közül Lisziák Elek: ISO (Híd) II. c. és Klausz Alfréd: 
Hungecxpo-blokk T—XI. munkáit említjük meg. 


III. műterem 


Párhuzamosan folynak a STOP! Közlekedj felnőtt 
módra! gyártási, illetve a további epizódok előkészítési 
munkálatai. 

Szeptember 30-án vették át — nagy tetszéssel — a, 
Magyar Televízió illetékesei Dargay Attila: Vuk e. 
négyszer húsz perces TV egyedi filmjének második ré- 
szét. Folytatódik Vajda Béla: Páternoszter c. rajz 
egyedi filmjének gyártása. Módosított átadási határ- 
idő: 1980. november 30. 
Herpai Zoltán befejezte k 


írleti alapból készült 


Páternoszter 

Virágjfilmjét. Herpai ezen a munkán kívül az ÍTV Köl- 
csönhatások c. natúr filmjéhez készít 10 perces animá- 
ciós részt. K. Bélai Istvár Vagy verseny e. Ti 
filmje, a Televízió Politikai Adások Főszerkesztőségé- 
nek megrendelésére. 

Gyulai Liviusz a Jómadarak II. c. televíziós rajz- 
filmsorozat vázlatain dolgozik. 


IV. műterem 


René Laloux ideiglenesen, de a tervezettnél jóval 
hosszabb időre Budapestre költözött s személyesen 
irányítja a Jövő csapdái munkálatait. Vezető animá- 
tor: Hernádi Tibor. Az eredményesebb munka érdeké- 
ben sok változás történt a Jövő csapdái gyártásszerve- 
zésében is. A műterem új produkciója: Varsányi 
Ferenc : Háborúra derű című 20 perces filmje, amelyet a 
Magyar Televízió a szilveszteri műsorhoz rendelt. 
Varsányi ebben a filmjében a rajzfilmet pixillációval és 
natúrfilmmel keveri. A háttérvetítés is nagy szerepet 
kap a filmben. Varsányi a Háborúra derűt újabb kísér- 
letnek szánja: a natúrfilm szemléletmódját szeretné 
, Tajzfilmesíteni", A sokféle elem elegyéből homogén 
egészet szeretne létrehozni. 
zilágyi AndrásZVarsányi Fe- 


y 


Forgatókönyvírók: 5; 
renc 


Rajzi rész: Koltai Jenő—Varsányi Ferenc 

Dramaturg: Kőszegi 

Jelmez-díszlet: Nagy Vilmos 

Látványtervező: Puszta Péter 

Főszereplők: Pécsi Ildikó, Harsányi Gábor, 
Ferenc, Gera Zoltán, Inke László 

A film a középkorban játszódik: egy 
magyar és török háborújának története. 

Lapzártakor a vége felé közeledett Orosz István: 
Álomfejtő c. rajz- és Háy Ágnes kísérleti keretből ké- 
szülő Várakozás c. natúrfilmje. Kisfaludi András pedig 
a KISZ KB és a Magyar Hanglemezgyártó Vállalat 
megrendelésére 5 perces natúr-rajz kombinált techni- 
kájú filmet készít a Hobo Blues Band zenéjére. 

Végezetül pedig hírül adjuk, hogy a Luccai Film- 
fesztiválon sok filmmel és négy munkatárssal — Herná- 
di Tibor, Rófusz Ferenc, Maros Zoltán, Salusinszky 
Miklós — képviselteti magát a műterem. 


Bencze 


maroknyi 


V., a Báb műterem 


Szeptember végén adta át a műterem Foky Ottó: 
Misi Mókus c. sorozatának első epizódját. Azóta már a 
3. epizód forgatása is befejeződött, és folytatódnak a 
további epizódok munkálatai. 

Szeptember 27-én és 28-án szép napos időben sike- 
rült a Magyarország c., korábban már részletesen be- 
mutatott filmhez a légifelvételeket is elkészíteni Buda- 
pestről, a Dunakanyarról és a Balatonról. Ezzel a fel- 
vételi munkálatok befejeződtek. 

Októberben kezdődött el a Csali-mese c., az Iskola- 
televízió részére készülő film, Cakó Ferenc rendezésé- 
ben. 

Doboki Lászlónak, az új animátor kollégának pedig 
sok sikert bábműtermi munkájához! 


Misi mókus 


VI. Kecskeméti műterem 


A gyártásban levő Vízipók-csodapók sorozat, Hegyi- 
Füstös László: Pénz beszél c. TV egyedije, a Politikai 
Adások Főszerkesztősége Dokumentum Osztályának 
megrendelésére, valamint Horváth Mária: Az éjszaka 
csodát c. egyedi filmje mellett a műteremnek igen sok 
megvalósításra váró terve van. Az alábbiakban ezekről 
számolunk be. 

A Kodály-évfordulóra a Kodály Intézettel közösen 
készítenek elő egy filmtervet. 

Kőszegi Ábel írja az irodalmi for; gatókönyveit és 
Újvári László rendezi majd a Magyar Televízió részére 
a Mesék Mátyás királyról c. 6—7 perces epizódból álló 
rajzfilm-sorozatot, a Kaláka együttes zenéjére. 

Magyar történelmi mondák címmel tervez a, műterem 
13 részes sorozatot az Iskolatelevíziónak. Dr. Csernus 
Sándor már elkészítette a szakanyagokat. 

Az Iskolatelevízió döntését várják a műterem mun- 
katársai a Magyar népdalok c. sorozattervről is. A soro- 
zatterven és koncepción kívül Hegyi-Füstös László egy 
epizód forgatókönyvét is elkészítette az ajánlati anyag- 
hoz. 

Kecskemét Város Tanácsa megrendelésére a Nem 
látható Kecskemét címen készítenek animációs filmet a 
város történetének kevésbé ismert vonatkozásairól. 

Szepes Mária és Tarbay Ede írta a kecskemétieknek 
a Kentaur-gyerek című rajzfilmsorozatot, melyet kop- 
rodukcióban szeretnének megvalósítani a  Bielsko 
Biela-i stúdióval. Már el is küldték a forgatókönyveket 

V ízipók-csodapók 


a lengyel kollégáknak. Azért esett éppen erre a, lengyel 
stúdióra, a választás, mert a Lolka és Bolka, valamint a 
Rexi-filmek készítése során igen nagy sorozatfilm-ké- 
szítési tapasztalatokra tettek. szert. 

Végezetül egy más jellegű hír : október 1-től Szobosz- 
lay Péter a VI. műterem munkatársa, s itt folytatja 
két televíziós munkáját; a  Lift-rapszódia c. televíziós 
natúrfilm animációs főcímét és betéteit, valamint a 
Lakótelepi gyerekek c. rajz-dokumentum filmet. 


VII/1. alkotócsoport 


Juhász Sándor befejezte A nagy meglepetés című 
natúr reklámfilmjét, illetve a MAGÉV számára egy 
kétperces natúr-animációs kombinált technikával ki- 
vitelezett reklámfilmet. 


Szeptember 15-től Lisziák Elek az alkotócsoport 
tagja lett. Itt készítiel Taggyűlés c. 8 perces ismeret- 
terjesztő filmjét, a KISZ megbízásából, illetve egy 15 
perces Chinoin referencia-filmet. 

Marsall László írta Richly Zsolt számára azt a 
Háry-forgatókönyv-változatot, amelynek alapján a 
rendező 80 perces rajzfilmet készít, a 100 éves Kodály- 
évfordulóra, 1982. december 16-ra. A filmet a Magyar 
Televízió fogja bemutatni. Richly és munkatársai a. 
Háry-szvit teljes anyagát, illetve a daljáték kórus- 
műveinek egy részét rajzfilmesítik meg. 


VIII2. alkotócsoport 


Macskássy Katalin belgiumi tanulmányútjáról visz- 
szatérve, decemberben megkezdi — a Magyar Televízió 
Politikai Adások Főszerkesztősége megbízásából — 
óvodákban és iskolákban készített riportok alapján egy 
gyermek animációs film forgatókönyvének kidolgozá- 
sát. 


VIII. műterem 


Megkezdődtek a Csámpáskirálynő c. operettparódia 
munkálatai. Varga Csaba és Kós Lajos rendezi ezt a 15 
perces tv-egyedi filmet a Televízió szilveszteri műsorá- 
hoz, bábokat és tárgyakat animálva, illetve — Magyar- 
országon a Bóbita együttestől; külföldi példát hoz- 
va, elsősorban Yves Jolytól ismert — a , puszta 
ke bábozás technikájával is élve. 

Szintén a Televízió Szórakoztató Főosz 
rendelésére készül az Ámorka e. rajzfilm (Tr 
dík—Kismányoki). valamint Bodó András—Markó 
ndor rendezésében a Foglalkozási ártalmak e., 12 
epizódból álló televíziós rajzfilmsorozat. 


Előkészületben: 


Ficzek Ferenc XX sztori c. egyedi filmje, Markó 
Nándor: Bip c. gyerekfilmje, Kismányoki Károly: 
Kívülállók c. animációs dokumentumfilmje, amelyben 
elmebetegek rajzait dolgozza fel a rendező, Valamennyi 
előkészítésben levő filmet a kísérleti keretből valósíta- 
nak meg a pécsiek. , Gyártásban van"? mégva VIII. 
műterem épülete, amelynek befejezését májusra Ígér- 
ték, azután október végére, s talán még idén kész is 
lesz. 


Szolgáltatási műterem 
A műszaki fejlesztésről 


Mint ismeretes a Rajz- és Animációs Stúdió II. és 
IV. műtermeiben 1980—81-ben jelentős volumenű 
export bérmunkák készülnek (Pumwuckl, Leo, A jövő 
csapdái) . Ezen munkák növekvő ütemű devizahozama 
teszi lehetővé, hogy a Pannónia Filmstúdió 35 millió 
Ft exportbővítést célzó devizahitelt vegyen fel folyó 
év végén, illetve 1981 elején. Hozzá kell tennünk, hogy 
ez a Rajz- és Animációs Stúdió részére nem csak lehe- 
tőség, hanem szükségszerűség is, hiszen az említett bér- 
munka-szerződések teljesítése nem képzelhető el gépi 
kapacitásaink növelése nélkül. 


Varga Csaba: Ebéd 


A fenti hitelt nyole év alatt kell a vállalatnak vissza- 
fizetni a képződő fejlesztési alapokból, ami cca. 4,4 mil- 
lió Ft/év törlesztést jelent. Amennyiben a vállalat 

évenként 15 millió Ft-os nyereséget képes produkálni, 
a nyereségből és amortizációból képezhető fejlesztési 
alap eléri az 5,5—6 millió Ft-ot évente. Az 1980. szep- 
tember hó folyamán megtartott igazgatósági értekezlet 
határozata értelmében a hitel felhasználása az alábbi: 
15 millió Ft a Rajz- és Animációs Stúdió fejlesztésére, 
20 millió Ft a Szinkronfilm Stúdió -- Video Műterem 
fejlesztésére. 

A Rajz- és Animációs Stúdió fejlesztését célzó beru- 
házási keret felosztása az alábbi: 

— 3 db 35 mm-es Crass típusú kamera, 

— 2 db elektronikus Crass trükkasztal 

— 1 db Crass típusú háttérvetítő berendezés 

— 3 db 35/35/35 mm-es Steenbeck vágóasztal 

— 1 db 16/16/16 mm-es Steenbeck vágóasztal 

— 2 db Ubix típusú xerox másológép 

— 1db Nagra IV magnetofon 

— 4 db Betamax videomagnó 

— 1 db Festékőrlőgép 

— 1db Programozható Video Animációs Rendszer 
(japán) 

— 1 db Denzitométer 

— valamint egyéb kisebb jelentőségű eszközök. 

A felsorolt gépek és berendezések előreláthatólag 
1981. I. negyedévétől év végéig érkeznek be stúdiónk- 
ba. Megje! yzem, hogy a. Szinkron Stúdió részére be- 
szerzésre kerülő MB—42-es perforált szalagos magne- 
tofonok beérkezése további rajzos fejlesztések lehető- 
ségét teremtik meg, melyek tervezése folyamatban 
van. 


Radó Tamás 


Az Információs Csoport 


— A HORIZONT moziban — immár hagyományosan 
— hathetente megrendezésre kerülő Pannónia-hét 
programján ezúttal, augusztus 14-től Nepp József 
és Szoboszlay Péter műveiből láthattak a nézők 
egy-egy összeállítást. A bemutatónak igen nagy 
sikere volt, négy hétre prolongálták, és még az 


utolsó vetítési napján is 30—409/-os látogatottsá- 


got élvezett." 

— Augusztus 15-én a 7. Nyári Egyetem előadássoro- 
zatára hívták Szoboszlay Péter rendező munka- 
társunkat Egerbe. A Filmtudományi Intézet nem- 
zetközi rendezvényén a legkülönbözőbb foglalko- 
zású és nemzetiségű fiatal vett részt az előadáson, 
mely a magyar animáció időszerű kérdéseiről szólt. 

— A Filmszem Mozi Magazin , Csak gyűjtőknek!" 
címmel pályázatot hirdetett a magyar filmek isme- 
retéből, filmtörténeti tájékozottságból. A két első- 
helyezett díja egy budapesti kirándulás volt, film- 
stúdiók látogatásával egybekötve. Szeptember 17-én 
látogatták meg Rajzfilmstúdiónkat, Szénási Éva 


új. ságír Ó társaságában. 


§ Az eseményről részletesebben lásd Féjja Sándor: Animációs filmek a mozik 
műsorán c. írását. (A szerk.) 


Nepp Józsej: A yeti dala 


— Október 2—86. között rendeztük meg a HORIZONT 
moziban sorrendben a 4. bemutatónkat Foky Ottó 
rendező műveiből. A Filmszínház előcsarnokában 
kiállítást rendeztünk a művész bábfiguráiból és 
werk-fotóiból. 

— Október 10-én rendezte meg a KISZ KB Politikai 
Képzési Osztálya Újpesti rakparti, új székházában 

Lisziák Elek Vezetni tudni kell! rendelt sorozatának 
sajtóbemutatóját. Dr. Nagy Sándor, a KISZ 
KB titkára bevezető szavai méltatták a sorozat 
pedagógiai és politikai jelentőségét. 

— Október 11-én este 7 órakor a, Jókai Klubban Foky 


Szoboszlay Péter: Aki bújt, bújt 
x 


Ottóval beszélgetett a bábfilmkészítés művészeti 
problémáiról Fenyves György újságíró. A beszélge- 
tést a rendező filmjeiből való vetítés követte. 

Oktatás 


Rajzolás szórakozásból 


Rajztanfolyamot indítottunk a stúdióban, vezetője 
Orosz István grafikus. A műteremvezetők és rendezők 
javaslatára az I. műteremből 9, a II-ból 15, a III-ból 
5 és a IV-ből is 5 fiatal rajzoló illetve kifestő kapott ér- 
tesítést a tanfolyam kezdéséről. A meghívottak a tan- 
folyam hírét szinte kivétel nélkül örömmel fogadták. 
Úgy tűnt, hogy hézagpótló eseménynek tartják. Egy 
gondom volt csak, hogy tud ennyi ember kényelmesen 
rajzolni a Klubszobában? Ez a gondom is megszűnt 
azonban, amikor láttam, hogy szombaton mind. 
14 munkatársunk jött el. Tény, hogy ez az ideális lét- 
szám az együttrajzolásra! De azért nem bántam volna, 
ha egy kicsit zsúfoltabban vagyunk! 

Mire ez az írás megjelenik, az is kiderül, hogy Wa- 


liczky Tamás, Szabó Tamás, Kozma Péter, Zsáky Zsu- 
zsa, Botlik Anna, Bangó Gabriella, Kollár Pál, Zsib- 
rita Katalin, Tarbay Júlia, Vas Zoltán, Tóth Zsuzsa 
(a 2.), Eszes Hajnal, Balla Gábor, Vadász Annamária 
érdeklődése mennyire volt kitartó. Tudniillik a fel- 
soroltak azok, akik az első foglalkozásra eljöttek, és 
érdeklődésükkel megtisztelték Orosz Istvánt, a tamn- 
folyam vezetőjét, aki véleményem szerint, jó progra- 
mot állított össze. Szerepel benne krokizás (ember, 
állat), kisfilmes kamerával állatmozgások felvétele, 
kockázása, fejből rajzolás és még sok más. 


Bleier Edit 


Kereskedelmi Iroda 


A Hungarofilm értesítése alapján a következő filmek 
értékesítéséről számolhatunk be: 
Új Gusztáv (52 epizód) — Görögország 
Urbanizáció (Kis ember — nagy város) — Svédország 
Babfilm — Skót TV 
Mézes-táncos — Skót TV 
Zsuzsu locsol — Ausztrál TV 


Nemzetközi 


A Légy c. film e számban több helyütt is méltatott 
fesztiválsikerei mellett filmjeink két további külföldi 
szerepléséről számolhatunk be. A szeptember 23—27. 
között megrendezett San Sebastian-i Nemzetközi 
Filmfesztiválon Tóth Pál: Hogyan kell megijeszteni egy 
oroszlánt c. filmje képviselte a stúdiót. 

Október elején Párizsban, a Chaillot, palotában 
retrospektív összeállítást vetítettek filmjeinkből, a 


Uhuka, a kis bagoly — Ausztrál TV 

Az 1812-es év — Dánia, NSZK 

Gusztáv (2 epizód) — Egyesült Királyság, Ausztrália, 
Új-Zéland, Latin-Amerika 

Gloria mundi — NSZK 

Fegyver — NSZK 

Lúdas Matyi — Dánia 

János vitéz — Bayerischer Rundfunk 


Titkárság 


stúdió megalakulásának 30. évfordulója alkalmából. 
A vetítésen a Habfürdő-t és 11 rövidfilmünket mu- 
tatták be. 

Augusztus végén a Filmművész Szövetség vendégei- 
ként egy koreai filmdelegáció látogatott stúdiónkba, 
a rajzfilmgyártás munkafolyamataival, illetve egy, 
a stúdió munkáinak keresztmetszetét adó filmössze- 
állítással ismerkedtek meg. 

ASIFA 


A III. Ottawai Nemzetközi Animációs Filmfesztivál 


. időpontjában hívták össze az ASIFA Igazgatótanácsát, 


amely ülésén a zágrábi igazgatótanácsi ülés, illetve a 
rendkívüli ASIFA Közgyűlés határozatait fogadta el. 


Október elején két év után újra stúdiónkba látogatott 
John Halas, az ASIFA elnöke. A stúdióban tartott vetí- 
téssel egybekötött előadásáról az alábbiakban adunk 
részletes beszámolót. 


John Halas a kortárs animáció új irányzatairól: 


(Elhangzott 1980. X. 83-án, a Pannónia Filmstúdió- 
ban rendezett vetítés alkalmából.) 


John Halas 


Az , A? vetítőben még a magnetofonnak is nehéz volt 
helyet szorítani a földön, olyan nagy volt az érdeklődés. 
A. stúdió munkatársain kívül a Magyar Iparművészeti 
Főiskola Typografika Tanszékének oktatói és hallgatói 
is szép számmal képviseltették magukat. A főisko- 
lán ugyanis pályázatot írtak ki a Halas—Batehelor 
stúdió  reklámplakátjának megtervezésére. A plakát 
megrendelője: John Halas. Halas stúdióbeli vetítése és 
előadása előtt a plakátpályázat eredményhirdetésén vett 
részt. A vetítés programján a következő filmek szerepel- 
tek: az Autobahn e. John Halas-film, amelyről már a 
zágrábi  fesztiváltudósításunkban — beszámoltunk, egy 
natúrfilm, amely Awutobalm készítéséről szól, az AÁlom- 
baba (r: Bob Godfrey és Zlatko Grgic, Halas—Batehelor 
produkció), illetve egy  komputeranimációs — kísérleti 
film. Az Autobahn bemutatása előtt Halas elmondta, 
hogy ez az első olyan kísérleti film, amely video-lemezes 
felhasználásra készült. 


Az alábbiakban a vetítést követő előadásról adunk 
összefoglalót : 

Az elmúlt ötven év szinte alig hozott újat az ani- 
mációs filmtechnikában. A legutóbbi pár évben azon- 
ban rengeteg új dolog született. A forradalmi változá 
sokat élő vizuális kommunikációban az otthoni szóra- 
koztatásnak lesz a legnagyobb szerepe. Az emberek- 
nek lehetőségük lesz arra, hogy csak azt nézzék meg, 
csak azt vegyék meg, ami érdekli őket. Azzal, hogy a 


3 Az előadás szövegét John Halas: Autobahn c. filmjének képeivel illuszt- 


ráljuk (A szerk.) 


rajzfilmeket — újakat és régieket egyaránt — ke 
tán, lemezen is meg lehet majd vásárolni, óriási pi 
lehetőségeink lesznek, 


mA 
komputer előtti animációban a munka 909/-a csak 
szolgai másolás volt, ami inkább kitartó robotolást 
igényelt, mint fantáziát és kreativitást. Talán öt év is 
elegendő lesz ahhoz, hogy a komputertechnika ezt 


A másik fontos tényező: a komputertechnil 


a százalékos arányt a fordítottjára változtassa. Azaz 
a művészi, az alkotói tevéken ég, a filmkészítési mun- 
kálatok 90, míg a gépies másoló munka csak 1094-át 
teszi majd ki. Újabb és újabb technikai lehetőségek, 
vívinányok születése várható, amelyek újabb művészi 
kifejezési lehetőségeket eredményeznek: újabb színe- 
ket, vonulatokat, stílusokat. Az utóbbi pár évben je- 
jelentkezett technikákkal meg kell tanulni bánni, meg 
kell őket szelidíteni. Az új generáció számára olyan min- 
dennap eszközöket jelentenek majd mint pl. egy autó 
a közlekedésben. Másrészt az a tény, hogy az animá- 
ciós film monoton gépies munkálatait majd a gép végzi 
el, számos újabb, jelentős alkotóegyéniséget vonz 
az animációhoz. Indirekt példázatnak, szánom ez ügy- 
ben a Picassóval történt találkozásom. A British Film 
Institut megbízásából fel akartam kérni Picassót egy 
animációs film készítésére. Volt is erre 1000 fontom. 

Amikor Picasso meghallotta, hogy 5000 rajzot kell 
elkészítenie, egyszerűen őrültnek nézett és kidobott. 
Egészen más lett volna a helyzet, ha — mint ahogy ez 
ma már lehetséges — 5000 rajz helyett csak ötvenről 
lett volna szó. b 

Érdemes külön is szólni a zene- és a komputerani- 
máció kapcsolatáról. A legmodernebb zenei irányzatok 
és az animáció érdekes, izgalmas egységet alkotnak. 
Együttes alkalmazásukkal egyfajta vizuális zene hoz- 
ható létre. Erre több példát is láthatunk. A Pink Floyd 
saját zenéjére egyórás komputeranimációs filmet ké- 
szített. Paul McCartney már három ilyen filmet is 
forgatott. Végezetül, összegzésként elmondanám, hcgy 
még mindig rengeteg a feltáratlan lehetőség, amelyek 
csak a művészi alkotómunka során aknázhatók ki. 


Hogy mi lesz a jövő stílusa, nehéz megjósolni. Annyi 
bizonyos, hogy a komputeranimációban az animátori 
művészet egyik legfontosabb elemének, az időérzék- 
nek, az idővel való gazdálkodás tudományának igen 
nagy szerepe lesz. A komputerrel való együttműködés- 
ben ez az egyik legfontosabb szempont. A komputer- 
animációban az azonnaliságnak, az improvizációnak 
igen nagy szerepe van. Az animátor úgy , játszik a 
komputeren", mint a zongoraművész a, hangszerén. 
Felmerülhet az a kérdés is, hogy mi lesz a helyzet az 
olyan országokban, így pl. Magyarországon is, ahol 
kisebbek az anyagi lehetőségek ? Véleményem szerint 
ezek a technikák, ha, lassabban is, de ide is el fognak 
jutni. 


Ezt követően John Halas a hallgatóság kérdéseire 
válaszolt. A kérdésekre válaszolva részletesen ismer- 
tette az animációs film video-lemezre történő rögzíté- 


sének technikáját, beszámolt munkakapcsolatáról a 
New York Institut of Technology-val, amelynek kom- 
puterével dolgozik. Elmondta, hogy itt találkozott 
Max Fleischer Popey-ének két veterán animátorával, 
akik jelenleg az ottani komputerrel dolgozva, egy hét 
alatt készítenek el egy tízperces animációs filmet. Szó 
esett arról is, hogy egy ilyen komputer ára 10 millió 
dollár, de a Hanna—Barbera cég már tervbe vette egy 
hasonló gép megvásárlását. 

John Halas kifejtette azon nézetét is, hogy a kom- 
puter-animáció elterjedésével nem szűnik meg a gra- 
fika, a grafikus szerepe, sőt egyre növekszik. ,, Világo- 
san kell látni — mondotta — hogy itt nemcsak techni- 
káról, nemcsak időnyerésről van szó. Hiszen nem sokat 
számít, hogy egy komputerrel sokkal gyorsabban dol- 
gozunk, mint a hagyományos módszerekkel, ha nem 
hozunk létre újszerű, magas színvonalú, komoly esz- 
tétikai értékkel rendelkező műveket." 

Az utolsó feltett kérdésre: , Ez egy olyan okos gép, 
nem lehet, hogy eljön az az idő, amikor a figurát is 
kitalálja és megtervezi helyettünk ?" — a következő- 
képpen válaszolt : 


,. Nem, mert csak. a memóriája, csodálatos, ettől tű- 
nik olyan okosnak. Mindig eszköz marad, játékszer, 


hangszer, amivel, amin eljátszhatjuk gondolatainkat, 
elképzeléseinket. És hadd mondjak itt el még egy 
fontos dolgot. A komputeranimáció elterjedésével 
sem fog megszűnni a hagyományos animáció. Sőt, 
megfelelő felhasználása esetén — minden remény 
megvan arra, hogy továbbra is nagy — erkölcsi-anyagi 
— sikereket arathat." 


(8.1 

Szakszervezeti Bizottság e 


Az idei választások óta első ízben jelentkezünk tá- 
jékoztatás céljából, e lap hasábjain, de a jövőben meg- 
jelenő számokban folyamatosan adunk információt 
dolgozóinknak munkánkról. 

Bevezetőben kiegészítjük a 34. számban a szerkesz- 
tőség által ismertetett, újonnan megválasztott Szak- 
szervezeti Bizottság névsorát. A tájékoztatásból ki- 
maradt a szervező titkár: Venczák Béláné (aki egyben 
az Szb-titkár Balog Mihály helyettese is). Erre a funk- 
cióra a Művészeti Szakszervezetek Szövetsége függet- 
lenített státuszt biztosított vállalatunknál. A szer- 
vező titkár helyileg a 131-es szobában található. 

A Rajz- és Animációs Stúdió dolgozói az alábbi bi- 
zalmiakat és bizalmi-helyetteseket választották: 
Helyettes 
Major Józsefné 
Orbán Anna 
Németh Kálmánné 


Bizalmi 
Herpainé Kő Edit 
Ternovszky Béla 
Bacsó Zoltán 
Rófusz Ferenc Raics Éva 
Szabó László Sánta Béla 
Varga Béláné (Kecskemét)  Szutor Gabriella 
Bleier Edit Jehoda Magdolna 
Ficzek Ferenc (Pécs) Rózsahegyi Károlyné 
Czipauerné Hap Magda Csomor Béla 
Sarlós Márta en 
Főbizalmi Helyettese 
Henrik Irén Ternovszky Béla 

A bizalmiak és a főbizalmi tagjai a bizalmi testület- 
nek, melynek feladata, hogy mint az alapszervezet 
legmagasabb szintű vezető testülete, irányítsa az alap- 
szervezet munkáját, szervezeti életét és az általa vá- 
lasztott végrehajtást szolgáló vezető testület, a szak- 
szervezeti bizottság munkáját. 


A bizalmiak a bizalmi testületi üléseken képviselik 
a munkahelyi kollektívát, döntenek és határoznak 
alapszeryezetünk életével, s az érdekvédelemmel kap- 
csolatos kérdésekben. Fokozott felelősséggel kell ellát- 
niok tehát szervező, mozgósító, ellenőrző munkájukat, 
érdekképviseleti és érdekvédelmi feladataikat. 

Mindannyunk érdeke, hogy a kölcsönös bizalom 
alapján a közösségért kifejtett tevékenységüket meg- 
becsülve dolgozzunk együtt velük. 

Tájékoztatjuk dolgozóinkat, hogy a Rajz- és Ani- 
mációs Stúdió egészestés filmprémiumának új rend- 
szerére az elvi megállapodás megtörtént : a a gyakorlati 
kidolgozás folyamatban van. 

Ha az anyag elkészül, ehhez ismét kérjük majd a 
bizalmi testület állásfoglalását . 

Több dolgozónk kívánságára az alábbiakban közöl- 
jük a vállalatunkra vonatkozó bérbesorolási táblá- 
zatokat: 


Vezetői bértételek 


Számjel . Munkakör Bértétel c) 
Ft/hónap 
AJ1 Igazgató 5800—8400 
AJ2 Igazgatóhelyettes 5300—7350 
A/2 Főmérnök 5300—7000 
AJ[3 Vezető I. 4700— 6750 
AJ3 Vezető II. 4200— 6200 
AJ4A Irányító I. 4800—6950 


4500—6550 
4000—6100 
3700—5700 
3200— 4850 


Irányító II. 
Irányító III. 
Irányító IV. 
Irányító V. 


Ügyintézői bértételek 


Szakmai gyakorlati idő 


Képesítés szerinti fokozat Ft/hónap 


1. Bércsoport (0—3 év) 1.200—2.450 1.600—2.750 2.000—3.300 2.400—3.800 
2. Bércsoport (3—8 év) 1.600—2.750 2.000—3.300 2.400—3.800 2.850— 4.350 
3. Bércsoport (8—15 év) 3 300 2.400—3.800 2.850—14.350 3.400—5.050 
4. Bércsoport (15—20 év) 2.400—3.800 2.850—4.350 3.400—5.050 3.800—5.700 
5. Bércsoport (20 év felett) 2.850—4.350 3.400—5.050 3.800—5.700 4.500—6.550 
6. Kulturális, művészeti, műszaki, § 

gazdasági tanácsadó —- — 4.500—6.550 5.500—8.000 

Ügyviteli alkalmazottak 
Számjel Munkaviszonyban eltöltött idő Bértétel Ft/hónap 
D/1 0— 5 év 1.200—2.450 
D/2 5—10 év 1.600—2.750 
D/3 10—15 év 2.000— 3.300 
D/4 15—20 év 2.400— 3.800 
2.850—4.350 


D/5 20 év felett 

Fizikai foglalkozásúuk bérkategóriái és munkaköre 


Számjel Kategória Bértétel Ft [hónap pl 
111 M — Segédmunka 1.210—2.250 
21. Egyszerű betanított munka 1.630—2.550 
31/a Bonyolult bet. munka 1.920—3.150 
31/b Egyszerű szakmunka 1.920—3.150 
41 Szakmunka 2.300—3.650 
51 Összetett szakmunka 2.690— 1.250 
61 Különlegesen bonyolult szakmunka 3.070—1.850 
Kiemelt szakmunkás 4.500—6.850 
Gépjárművezetők 
0—5 5—10 10—15 15—20 20 év felett 
:mai gyakorlat esetén Ft/hó 
Szeméi 


tehergépjármű 
(2 t-ig) vez. 


2.250 2.450 2.650 2.850 3.150 


Postánkból 
Kedves Matolcsy Elvtárs! 


Köszönetet szeretnénk mondani Önnek és a PANNÓNIA FILMSTÚDTÓ munka- 
társainak azért a segítségért, melyet a rövidfilmek mozija, a HORIZONT filmszínház 
megismertetéséhez és népszerűsítéséhez nyújtanak hathetenként ott bemutatott 
filmösszeállításaik széles körű propagandájával. 

Legutóbbi műsoruknak olyan sikere volt, hogy azt — az eredeti műsortervtől el- 
térően — több hétre prolongálnunk kellett. 

Kérjük, szíveskedjék köszönetünket propagandistájuknak, Dizseri Eszternek is 
tolmácsolni. 


Ulvtársi üdvözlettel 
Derzsi Ottóné sk. Mátyás Jánosné sk. 
filmforgalmazási ov. — filmforgalmazási ig. h. 


Igen tisztelt Kunz úr! 


Április eleje óta hetente szerepelnek adásban az Önök stúdiójában készült Pumuckl- 
spotok 

Közönségünktől folyamatosan érkeznek a spotolkkal kapcsolatos levelek, amelyben 
a nézők elragadtatásuknak adnak hangot. Így mind a mi elképzeléseink helyességét, 
mind az Önök rajzfilmgyártásának magas színvonalát igazoltnak látjuk. 

Szeretnénk köszönetet mondani Önnek, összes munkatársának és az egész stúdió- 
nak e produkció sikeréért végzett munkájáért. 

E sikerek alapján vált lehetségessé, hogy újabb Pumuckl-spotok gyártására adjunk 
Önöknek megbízást. Az Önök által továbbra is hasonló jó minőségben kivitelezett 
spotok várható sikere reményében 


maradunk baráti üdvözlettel 
BAYERISOHE RUNKDFUNKWERBUNG GMBH 
Pöhlein 

TIT. BEMUTATKOZIK 


Bemutatkozik Tóth Pál elsőfilmes rendező 


1952-ben születtem Pécsett 
Jó zenei érzékkel rendelkeztem, ezért szüleim zene- 
iskolába járattak. Hangszert tanultam, énekeltem, 
zenekarban játszottam, balettoztam, népitáncot is 
janultam. 
Érzékem és kedvem is volt a rajzoláshoz, de zenei 
elfoglaltságom miatt nem volt módom képezni magam. 
Felvételim a Képzőművészeti Gimnáziumba így nem 
is sikerülhetett. 
A zenetanulást. folytattam, és határozott cél nélkül, 
de már a magam érdeklődésének megfelelően sokmin- 
dennel foglalkoztam. Sportoltam, nyelveket és jazz- 
dobot tanultam, báboztam és időtöltésként, kedvtelés- 
ből rajzoltam. 
Az érettségi után felvételiztam a Pannónia Filmstú- 
dió Kecskeméti Műtermébe, és itt minden egyéb elfog- 
laltságot elhagyva csak rajzolással foglalkozhattam. 
A zenében és mozgásművészetekben való jártasságom 
segített abban, hogy a szakmai ismereteket gyorsan, 
és olyan szinten elsajátítsam, hogy később vállalkoz- 
hattam ezek oktatására is. Elkészült első egyedi filmem 
ezt tekintem , tanulmányaim" befejezésének. 


Kilenc év elteltével úgy érzem, a dolgom most már 
megtalálni a saját hangom. és a hozzá megfelelő filmi 
formát. 


Tóth Pál: Hogyan lehet megijeszteni egy oroszlánt 

Sajtóhírek 


Nagy visszhangja volt a Horizont-beli animációs 
orogramoknak. Pálffy Judit az Esti Hírlapban közölt 
interjút Nepp Józseffel és Szoboszlay Péterrel, a Pesti 
Műsor hasábjain Gervai Andi: A Magyar Nemzet 
munkatársa pedig így ír a két rendező összeállítása 
kapcsán: 

. A hajdanvolt Híradó mozi fénykorát idézi az a telt 

náz, a pénztár előtt kígyózó sor, amelyet a Pannónia 
Filmstúdió műsora vonz a héten a Horizont filmszín- 
házba . . ." 
Gazdagodó alkotóműhelyek" címmel Varga Mihály 
közöl írást a Petőfi Népe augusztus 24-i számában 
Bács-Kiskun megye művészeti életéről. Cikkében igen 
jelentős alkotóműhelyként szól a Kecskeméti Műte- 
remről. 

A magyar animáció és az ASIFA címen közöl az Új 
Tükör augusztus 24-i száma beszélgetést dr. Matolcsy 
Györggyel, a Pannónia Rajz- és Animációs Stúdió 
vezetőjével, az ASIFA főtitkárával. A stúdióvezető 
elsőként az ASIFA munkájáról, feladatai szervezeti 
felépítéséről számolt be Horváth Tamás újságírónak. 

Van-e a magyar animációnak stílusteremtő szerepe 
a világban ? — ez volt az újságíró következő kérdése. 
— , Animációs grafikánk — Jankovics Marcell, Rei- 
senbüchler Sándor, Kovásznai György és Dargay 
Attila keze nyomán — valamint az úgynevezett tárgy- 


mozgatásos technika, szerte Európában érezteti hatá- 
sát" — válaszolta a stúdióvezető, majd felhívta a fi- 
gyelmet a Babjilm, az Ellopták a vituminomat és a 
Bizonyos jóslatok című filmek sikeres szereplésére. 

, Új rajzfilmek gyerekeknek" címmel írt az Új Tü- 
körbe a stúdió készülő gyerekfilmjeiről, sorozatairól 
Dizseri Eszter. 

Végezetül a 18 héten át sugárzott Mézga/III. sorozat 
sajtój 8 

Vajk Vera, Népszava: 

. . Egy nyáron át bolondoztak vasárnap délutánon- 
ként, most hiányozni fognak . . . Egyesek szerint nem 
szép a rajzfilmek alkotóitól, hogy Mézgáékat a legna- 
gyobb lekvárban hagyták. Ha kimásznak a bajból, 
ismét szívesen látjuk őket a képernyőn, esetleg egy 
jobb feldolgozásban." 

Lőcsei Gabriella, a Magyar Nemzet TV-kritikusa: 

a, : . . lassan véget ér a kora nyár óta tartó, minden 
bizornyal legsikeresebbnek tartott magyar tévésoro- 
zat . . . Mézga Géza és kicsinyke családja a maga mód- 
ján legalább olyan kedvelt ifjak és vének körében egy- 
aránt, mint Dietrich sorozata, . . . Mézgáék a magyar 
átlagcsalád. Formájuk, mozgásuk (a Pannónia Film- 
stúdió szellemesen karikírozó rajzai jóvoltából) alapo- 
san ismerős a hétköznapokban . . ." 


T 


(Dizseri) 


Egy kép a Mézga sorozatból 


SODA 
TORNÁN 

Animációs filmek a mozik műsorán 


Hip-hop, Pampalini, Egérke és mások 

Az elvétve, rövid ideig vetített, felújított illetve a 
vasárnapi — matinékon — bemutatott rajzfilmeken 
(Hugó . . . , Púpos lovacska, Aladdin és a  csodalámpa, 
Dundwoorr és társai stb.), s az átvétele óta egyfolytában 
játszott Dzsungel könyvén kívül hangsúlyozottan a 
rövid animációs filmek jellemzik a jelenlegi forgal- 
mazási repertoárt. Az utóbbi két hónapban a kisgye- 
rekeknek kedvez a mozik animációs programja. A há- 
rom évesektől kezdve (Marci az Antarktiszon, Zöld 
Péter, Bundás Maci kalandjai stb.), a tíz évesekig 
(A kis teve és a, csacsi, A szállást kérő róka, Tíz kicsi 
csacsit stb.) ajánlják a különféle meseműsorokat. Köz- 
tük A kis gömböc című, szerintem legszerencsésebb 
összeállítást. Ez a 7—10 éveseknek szánt rövidfilm- 
választék már azzal is kellemes meglepetést okozhat 
a gyerekeknek, hogy a kirakatban öt filmet ígér (Bem 
mozi), s nemcsak hogy betartja igéretét, de ráadást is 
kínál — még négy filmet (szemben a Közhírré. . .-ben 
említett korábbi rossz tapasztalattal, miszerint a Mátra 
mozi pl. eltért a megígért programtól). Íme az analizá- 
landó teljes választék! Három magyar animációs film: 
A kis gömböc és az Jb, aki a kamalát nem eszi meg cí- 
műek a Magyar népmesék, s a Lábnyomok a, vetésben 
c., a Frakk, a macskák réme sorozatból. Hat lengyel 
rajzfilm: Az egér és a légy, Iskolai kirándulás, A bölény 
és A róka a Hip-hop kenguru c. sorozatból, illetve 
Pampalini és a kígyó, Pampalini és a keselyű. 

A magyar rövidfilmeket e lapban — melynek jobbá- 
ra szakmabeli olvasói vannak — nemigen kell minő- 
síteni. Néhány szót viszont érdemes szólni róluk. Neve- 
zetesen arról, amit a gyerekközönségnél tapasztaltam. 
Persze a megfejthető információt illetően szerény ez az 
impresszió, a közönség reagálását tekintve viszont 
mégsem lényegtelen. A moziban telt ház volt, néhány 
felnőtt és sok-sok gyerek. 


A kis gömböc 


A Lábnyomok a vetésben (Nagy Pál) c. papírkivágásos 
filmet hangos biztatásokkal, közbeszólásokkal, neve- 
téssel kísérték a kicsik. A kis gömböc-öt és az Eb, aki 
nem eszi meg a kanalát címűeket némán nézték végig. 


Ebből persze még nem szabad arra következtetnünk, 
hogy az újabb Magyar népmesék sorozat (Jankovics-- 
Lisziák) két epizódja nem tetszett a gyerekeknek. 
A kétféle, egymástól jól érzékelhetően eltérő, s a 
Frakk . . .-ra szavazó reagálás mindenképpen elgon- 
dolkodtató. A befogadási különbségek pontos okán 
nyilván lehetne vitatkozni. Ám néhány dolog viszony- 
lag jól sejthető. 


Frakkot, gazdáit, Károly bácsit, Irma nénit, s a két 
macskát, Lukréciát és Szerénkét kedves ismerősökként 
üdvözlik a nézők. Gyakran találkoznak velük tévében, 
moziban. A sorozatfilmnek az animációs figurák egyé- 
niségét gazdagító tulajdonsága, annak a néző érzelmi 
azonosulását fokozó hatása itt nagyon jól érvényesül. 
Ez lehet az örömteli reagálások egyik oka. De a, gye- 
rekek akkor is közel kerülhetnek Frakkékhoz, ha tör- 
ténetesen először találkoznak velük, a sorozat többi 
részének ismerete nélkül. Közel azért, mert az alakok 
egyéniségükben is jól jellemzettek. Egymáshoz való 
viszonyaik emberiek. Jól követhetők kapcsolataik, s 
azok játékos modell-konfliktusai, Károly bácsiéknak 
Lukréciástul, kertestül, mindenestül van világuk. A 
gyerekek ebben a világban, például a családi éltményeik 
segítségével is, otthonosan mozoghatnak. 

pzőművészeti-grafikai megoldásában, , síkszerű- 
sített" térszerkesztésében, színdramaturgiájában, vagy 
akár nagyvonalú animálásában — s ez eléggé kézen- 
fekvő — egyaránt igényesebb, művészibb, s maradan- 
dóbb értékű A kis gömböc és az Jb . . . , mint a Frakk- 
sorozat bármelyik része. Mégis! A gyerek gyerek, a 
kisgyerek, kisgyerek, aki csakis saját életkori, érzelmi 
lehetőségei szerint viszonyulhat a filmekhez. Ezért a 
most említett pozitívumokat aligha látja. Lépésről-lé- 
pésre látja viszont, amit a mesélő elmond. Az elmesélt 
történetbe, eseményekbe nemigen helyezkedhet bele. 
A narrátort illusztrálják a figurák és a szituációk. A 
rajzi-alaki egyénítéseket nem (nem megfelelően) követi 
a belső-tartalmi kifejezés, a jellemformálás. 


Valahogy nincs lelkük a míves figuráknak, nincs a 
gyerekek érzelmét megszólító, magávalragadó egyé- 
niségük. Csak figurák vannak. Artisztikus, színvonala- 
sam illusztráló, szépen stilizált magyar tájakon és 
épületekben levő figurák. Figurák, amik inkább képek, 
mint lények . . . Voltaképpen nem bensejükből teszik 
azt, amit, tehát nem ők cselekszenek. Az eredeti mese, 
s a mesélő instrukcióit hajtják végre. Mégcsak nem is 
beszélnek . . . Amolyan néma-szép távoltartással idé- 
zik a magyar meseuniverzum maradandó-szép moz- 
zanatait. A köztük és a gyerekvilág közötti távolság 
élménybeli áthidalása jobbára sikertelen. Tehát — 
megítélésem szerint — a gyerek nem tud átmenni a 
filmi meseközegbe, hogy ott kalandozzon, otthon érez- 
ze magát. Ehelyett inkább csak átnéz, bepillant, néze- 
lődik, mi és hogyan van a távoli túloldalon. 


Egy kisegér enni szeretne, ebben megakadályozza 
őt egy szemtelen légy: mindent felfal előle. A legyet 
üldöző egér peches. Például saját berendezéseit ron- 


, gálja meg, holott a legyet szeretné elcsípni. Eugéniusz 


Kotowsky filmje, Az egér és a légy szolíd gegelemekből 
építkezik. Van mit nevetniük a gyerekeknek. Egérke 

segítői sem járnak sikerrel. Egy igen ronda béka 
megpróbálja bekapni a legyet, de helyette egérke 
ételeit falja fel. Egy csúnya pók kelepcéje, hálószövési 
kísérlete sem jó megoldás. Meglóg a légy. Aztán már- 
már azt hisszük, vége lesz a — ronda béka és a rút 
pókhoz képest szinte kedves — légy garázdálkodásá- 
nak: légyfogó papírszalagot vesz elő a kisegér. 

Ám a ragacsos papír szerencsétlen hősünkre teke- 
redik. A pimasz hangokat hallató légy vígan lakmároz- 
hat tovább. Ez a jelenet a Miki a légyfogóban (1934) 
című filmre emlékeztet. Disney filmjében Plutó kutya 
esett a légyfogó csapdájába. Preston Sturges amerikai 
rendező idézte ezt a helyzetet a Sullivan utazásai-ban 
1941). Hogy Kotowsky idéz-e, plagizál-e, egyiket sem 
teszi ? — nem tudom. Ami biztos: a legyet a lakásból 
végül egy kakukkos óra. űzi ki. Jutalmaképpen a mű- 
madár együtt lehet a legalább annyira éhes, mint 
ügyetlen kisegérrel. 

Az Iskolai kirándulás, Born—Doubrova filmje sem 
nélkülözi a szolíd gegeket, továbbá didaktikus tanul- 
ságot is kínál. Valóság és mese furcsa ötvözete a sajátos 
diákmiliőben- játszódó történet. Az iskolai autóbusz- 
kirándulás olyan, mint egy igazi — csak persze karika- 
túrában rajzolva, mozgatva. Mák Juli, Bádog Pali 
tipikus kisiskolások. Borsos Döme tipikus gézengúz. 
A tanító néni olyan, mint a tanító nénik. Kankalin néni 
Jonatán kutya gazdája — olyan, mint egy zsémbes 
öregasszony. És így tovább. Csak Jonatán meseszerű, 
fantasztikus. Kutyából iskolásfiúvá válik, hogy Juli- 
ékkal elmehessen a suli-kirándulásra, ahol mindenki 
meglepetésére — kutyául viselkedik. 

Felemelt lábbal pisil, vakaródzik, nyalogatja a taní- 
tó néni arcát, s hasonlók. Majd: a furcsállott kutya- 
diák, Jonatán kimenti a vízből a fuldokló rosszcsont 
Dömét. Egycsapásra megszületik ezzel Jonatán presz- 
tizse. Mint életmentő elnyeri mindenki tetszését. Dic: 
ri őt a tanító néni, szereti, ünnepli őt minden gyerek, 
elszökéséért pedig megbocsát neki Kankalin néni is. 
A film groteszk grafikájú figurái találóak. A történet 
jellege csakugyan gyerekeknek való. Itt még a tétel- 
típusok is helyénvalóak, mert a világosabb megértést 
szolgálják. Az adott korosztálynak hasznos tam 
is rendben van. Csak Jonatán dramaturgiai hely 1 
nem tudtam megtalálni. Hogy a gyerekeket zavarba 
ejti-e, nem tudom. Jómagam sehogy sem értem deus ex 
machina metamorfózisát. Miért vált diákká, s miért 
lett ismét kutyává ? 

Egyértelműen a rajzos ismeretterjesztés, a szigorú 
didaxis vezérli a /ip-Hop kenguru sorozatot. A nagyo- 
kat ugró, messzi tájakra kalandozó kíváncsi kenguru 
egy-egy állat fontosabb tulajdonságait hivatott a gye- 
rekeknek — epizódról epizódra — bemutatni. Segít- 
ségül magával visz egy, az állatokról szóló könyvet, s 
az abban olvasottakat saját tapasztalataival szembesí- 
ti. Ezek a rácsodálkozó szembesítések különféle mókás 
helyzetekkel párosulnak. Nevet a közönség, niiközben 
észrevétlenül ismerkedhet meg egyes állatok jellemzői- 
vel. Most éppen A bölény-nyel (amiről megtudhatjuk, 
hogy növényevő, hogy erős, kihaló, hogy csak rezer- 
vátumhban él stb. és A róká-val (nagyságával, szokásai- 
val, csirkelopó kedvével, stb.). 

Ügyes, játékos és igen leegyszerűsített formában 
sstanítja " nézőit Broniszlav Zeman. Úgy rendez, hogy 


a gyerek akaratlanul is tanul valamit, miközben szó- 
rakozik Hip-Hop kalandjain. Á bámész tekintetű ken- 
guru, kisebb-nagyobb humoros kudarcai után végülis 
új, hasznosítható élménnyel gazdagodva távozik a tá- 
voli tájakról. Távozik, hogy a sorozat további részei- 
ben újabb kalandokat éljen át a kíváncsi és kíváncsibbá 
tett gyereknézőivel. 

Míg Hip-Hop kengurú kudarcai átmenetiek, addig 
egy öreg vadász, Pampalini sikertelenségei következe- 
tesen véglegesek. Ami egyébként egy csöppet sem 
zavarja őt. Dicsekvő, hősködő magatartásával talán 
csak megingathatatlan jókedve és parttalan önbizalma 
vetekszik. Az óriáskígyót éppúgy nem tudja elfogni, 
mint a dögkeselyűt (Ryszard Lepiora: Pampalini és 
a kígyó, Jan Hoder: Pampalini és a keselyű). Pedig 
nagy szükség volna az említettek befogására, hiszen 
filmről filmre — s ezt maga, Pampalini kiirtöli világgá 
— levelek tucatjában arra kérik őt, hogy fogjon kí- 
gyót, fogjon keselyűt (a sorozat többi részében meg 
más állatokat). 

A nagyorrú, nagybajszú Pampalini vadászruhája, 
bakancsától a trópusi sisakig, vadászpuskája, s egyéb 
felszerelése (beleértve a háromkerekű kerékpárral 
fuvarozott rozoga ketrecet) még lehetővé is tehetné 
a megbízásos szafarik sikerét. Egy csimpánzkölyök 
is segíthetné őt. Sőt még a vadászszerencse sem hiány- 
zik nála — hiszen rögtön kéznél van, orra előtt tekereg 
az óriáskígyó, s fölötte kering a sárkányrepülővel 
üldözőbe vett keselyű. Csakhát! Csakhát hősünk 
vadászképessége hibádzik . . . Igyekezni, reménykedni, 
vadat üldözni, elvéteni, megint nekifutni és újrakez- 
deni viszont nagyon tud. S nem kevésbé: választé- 
kosan meg-megmagyarázza bizonyítványát. A jó 
rajzi fizognómiájú főhös mellett a pergő ritmusú pró- 
bálkozások képei a legsikerültebbek. Summa, summá- 
rum, jókat derülhetünk a kedves karakterű, pózaiban 
is szeretnivaló Pampalinin. Sikertelensége egyben 
sejteti a gyerekekkel: lebegő jókedvével, rendíthetet- 
len bizakodásával, , biztos módszereivel", , tökéletes 
furfangjaival " legközelebb is vadászni indul. S követ- 
kező útjára is bizonyára szívesen elkísérjük őt. 


Nepp- és Szoboszlay-filmek a Horizontban 

Szoboszlay Péter alkotásait sokkal kevesebb néző 
nézte meg, mint a Nepp-filmeket, és kevesebb ember 
fogadta tetszéssel. Nepp kontra Szoboszlay ? Szó sincs 
róla! Két s: — kétféle szuverén világ. Kétféle 
művészi hangvétel — kétféle animációs tükrözés. Kö- 
zönségünk egyelőre még kevésbé tudja olvasni, érteni 
az elvontabb komoly dolgokról, absztraktabb képi nyel- 
ven — s kevésbé humorosan — beszélő tartalmakat 
(s Szoboszlay filmjei ilyenek), mint a maga nemében 
hasonlóan értékes, de populárisabb nyelven megfogal- 
mazott — s humorosabb — filmanimációt (mint ami- 
Ivenek Nepp művei). A mind több és többféle animá- 
ciós filmmel való egyre gyakoribb ismerkedés segítheti 
az egymástól különböző nyelvezetű, más-más világú 
szerzők jobb megértését, helyesebb megítélését. Ha 
másért nem, már pusztán ezért is szavaznunk kell az 
animációs Horizont-programokra. 

A meseszövés, a látvány bizonyára tetszeni fog a 
gyerekeknek. A történeten érezhető, szerintem egészsé- 
ges cinizmus, néhány mai magatartásforma megjele- 
nítése . . . az idősebbeknek szól." — nyilatkozik készü-" 

lő első egészestés filmjéről, a Mófehér-ről Nepp Józset. 
(Esti Hírlap, 1980. okt. 9.) Az , egészséges cinizmus", 
a groteszk és morbid mozzanatokkal dolgozó cselek- 
ményvezetés a rendező számos korábbi filmjének is 
jellemző sajátossága. Jellemzője továbbá a gegek 
halmozásából és ütköztetéséből eredő humor. A régi, 
ún. trükkfilmek hagyományának átmentése és szemé- 
lyes újraköltés ez. Nepp rövid rajzfilmjein mindenek- 
előtt nevetni kell. Talán ez teszi leginkább népszerűvé, 
kedveltté a műveit. 

Legnépszerűbb filmjei — köztük a Gusztáv — és a 
dr. Bubó sorozat — bizonyítják, hogy nevetésünkbe 
gyakran kritika és önkritika vegyülhet. Gusztávék, 
Bubóék gesztusain, vagy Yeti és a Megalkuvó macskák, 
illetve atöbbi teremtmények megnyilatkozásain, eleven 
történéseik során jókedvűen és akarattalanul — hu- 
morral szelídítve — tudatosíthatunk emberi gondokat. 


Szoboszlay Péter: Hé, te! 


Megnevethetjük és kinevethetjük az előrelépést gátló 
dolgokat, a visszahúzó törekvéseket. A több, ügyesen 
válogatott Nepp-film megtekintése sokban meggyőzhe- 
ti, meggyőzhette a közönséget az  említettekről. 
Az oeuvre kiemelt, a  Horizontban most bemu- 
tatott része mintegy keresztmetszetét adja a szerző 
eddigi művészi építkezésének,  világszemléletének. 
Egyben azt is mutatja, hogy az alkotói pálya követ- 
kezetesen — ha nem is szándékosan — haladt az egész- 
estés rajzfilm felé. § 

Több úton, más-más módon. Például már a Gusztáv 
sorozatok is jelentős tapasztalatokkal segítették, ve- 
zették Neppet nagy és indokolt vállalkozásához, a 
Hófehér elkészítéséhez. Az odavezető út újabb stációit 
jelölték ki, többek között dr. Bubóék. Leginkább vi- 
szont a határozottan játékfilmes dramaturgiával szer- 
kesztett Mézga-sorozat mutatott a hosszú rajzfilm 
irányába. Itt jegyezzük meg: az első sorozat sikerül- 
tebb, ökonomikusabb, természetesebb, mint az újabb. 
Utóbbiban sok keresettséget, kitalációkhoz igazított 
magatartást és szituációt vélek felfedezni. Egybeveté- 
sül: nézzünk meg egy mai tévé-Mézga II-ot, s hason- 
lítsuk össze a Horizont-beli Mézga I-vel! Ki-ki levon- 
hatja saját konzekvenciáját . . . 

" . Szoboszlay Péter filmjeit nézve is tapasztalhatjuk : 


a szerző vissza-visszatérő problémáit, , művészi rög- 
eszméit" közvetítő rövidfilmjeinek hatása mintegy 
felfokozódva summázódik, summázódhat bennünk. 
Főként azért, mert folyamatos egymásutánban néz- 
hetjük, gondolhatjuk végig és tovább a filmbeli — 
nem éppen könnyű kérdésekkel foglalkozó — tartal- 
makat. Számos érintkezési pontot fedezhetünk fel így 
az egyes rövidfilmek között. Megszülető és filmről- 
filmre — tudatosan és nem szándékosan — alakuló- 
formálódó személyes szerzői motívumok animációs 
kifejezésének lehetünk a tanúi. Például ilyen a felnőtté 
válás konfliktusa, vagy a gyermekkor iránti nosztalgia, 
lepkeobjektivációja, vagy hazai történelmünk leképe- 
ződése egyéni sorsokban stb. Gazdag a, választék. 
Ismét látnunk kell tehát — s ezért is tartom 
remek ötletnek a Horizontban ismétlődő alkotói 
bemutatkozásokat —, hogy egy-egy egyedi rövid 
rajzfilmben nem mindig, nem eléggé plasztikusan is- 
merhető fel az alkotónak a saját korával való kapcso- 
lata, Ezt a Szoboszlay eddigi munkásságát reprezentá- 


Nepp József: Öt perc gyilkosság 


ló kiemelkedő alkotások együtt-látása teheti igazán 
felismerhetővé. Ezekben az originális grafikai világú, 
problémacentrikus filmekben már megfigyelhetők a 
Szoboszlayra legjellemzőbb jegyek. Ezekből érzékle- 
tesen bontakozik ki a szerzőnek kora történelmi való- 
ságához, lényeges tényeihez való, a szubjektíven átélt 
társadalmi mozzanatokra, érzékeny viszonya. 

, Manapság az animációs film fő feladata, hogy mon- 
danivalójában egyre gazdagabbá váljék"? — vallja a 
szerző, s tartja is magát ehhez. Az ars poetica további 
komponense : , Én a műveimet "dokumentációs animá- 
ciós filmeknek" nevezném. Filmjeim segítségével olyan 
kérdésekre irányítom a figyelmet, amelyekikel a doku- 
mentációs filmek foglalkoznak. Aa véleményem, hogy 
társadalmi mondanivalónk kifejtése az animációs 
filmnek nevelő célzatú felhasználását is elősegítheti." 
(Animafilm, 1980. 2. sz.) 

Féjja Sándor 

Animációs filmek a televízióban 


E mostani kis szemlézés elején mindenekelőtt elné- 
zést kell kérnem. Az alábbiakban ugyanis a külföldi 
filmek esetében sehol sem fogom megemlíteni még 
a rendező nevét sem. Ez azonban, sajnos, nem csak 
az én hibám. A Rádió és Televízió Újság szerkesztő- 
sége ugyanis, egy-két kiemelt sorozattól eltekintve, 
nem tartja méltónak rá az animációs filmek alkotóit, 
hogy a számtalan szerkesztő, rendező, nyilatkozó 
Kovács elvtárs és nyilatkozó Juliska néni, stb. nevei 
között helyet szorítson nekik. Tévedés ne essék: 
a magyar animációs műfajok alkotóit is csak nagyon 
ritkán érdemesíti erre, de ott volt módom utánanézni, 
hogy melyik filmet ki alkotta; sőt, az ember az anya- 
nyelvén még a főcímen gyorsan elsuhanó neveket is le 
tudja jegyezni — de különböző idegen nyelvek eseté- 
ben ez gyakran a tévedés kockázatával jár, és semmi- 
képpen sem válhat alapjává a pontos tájékoztatásnak. 
Sokkal pontosabb, mert a helyzetet szomorúan jellem- 
zi, hogy most úgy teszek én is, mint a Rádióújság 
szerkesztői: úgy beszélek a filmekről, mintha maguk- 
tól születtek volna, mintha nem volnának alkotóik. 


Nem volt tehát alkotója eszerint a nagyszerű Jamie- 
sorozatnak, amely valahol Nagy-Britanniában jött 
a világra, s amelynek utolsó darabjait augusztusban 
láthatták az Esti Mesét néző gyerekek. Ez a sorozat, 
amely kis meséiben kedvesen egyesítette az angol hu- 
mor legjobb hagyományát, a nonszenszet, némi száj- 
barágós ízű, mégsem rágós tanulságos tanmesékkel, 
kétségkívül azok közé a sorozatok közé tartozott, 
amelyeknek van valami titkuk. Mitől olyan hatásosak, 
mitől olyan kedvesek ? Külön-külön sem a meséjük, 
sem grafikai stílusuk, sem animálásuk, sem semmijük 
nem kiugró — az egész együtt mégis egyedi és sajátos 
filmmé vált, az elmúlt időszak emlékezetes darabjává. 
Talán a legföltűnőbb paradoxon, s ebből lehetne ta- 
nulni is, vélem, hogy az egészen szimpla animálású 
és egészen egyszerű rajzú filmek hihetetlenül gazdag- 
nak látszottak! Mindenütt oda volt lopva valami: 
a főcímben egy kis villogtatás, egy szédítő (igen egy- 
szerű) csigalépcső ; minden filmben az álom tudattalanul 
is stilizáló tudata; a játék a figurák méretarányaival, 
stb. Szóval, olcsó sorozat lehetett a Jamte — de hatá- 
sának eszközei mégsem azok voltak. 


Éles ellentétben a Jamie-vel, hihetetlenül ravaszul 
elkészített, minden filmkockán megmozgatott, bonyo- 
lult rajzú és bonyolult mozgatású rajzfilmsorozat az 
állítólag amerikai eredetű A kengyelfutó gyalogkakukk 
legújabb kalandjai agresszíven hosszú címét viselő 
(s hasonképp agresszióval telített) sorozat, melynek 
amerikai illetősége dacára csakis magyar alkotói vol- 
tak, a szinkronszöveg Írója és rendezője tudniillik, 
Révész Mária és Moldoványi József. Nem ők tehetnek 
róla, hogy amerikai társalkotóik jelentősége a sorozat 
létrehozásában oly csekély, hogy nevük említése igazán 
elhanyagolható, mint ez a Rádióújságból kiderül. 
Ez a sorozat, minden animációs kvalitása dacára, 
a rajzfilm-dramaturgia botrár talán még a rossz 
emlékezetű Segíts, Nagyi! című NSZK-sorozatnál is 
fölháborítóbb. Az történik benne ugyanis, hogy meg- 
hal a sztori, mint "Szervezőelem, ami önmagában még 


nem volna baj, de helyébe lép és az ő látszatát bitorolja 
az idegek borzolására hivatott üldözés, mely még a kri- 
mikben is csak dekoráció, itt azonban mindennek 
a közepe, lényege, veleje. Ki hogyan kit mikor tud 
minél kegyetlenebbül kikészíteni — kérdezi a sorozat 
minden epizódja, mellőzve minden miértet. A szuper- 
filmmé álcázott ravaszdi és buta üresség, mint a mé- 
tely árad ebből a szuperamerikai szupergicesből. Ezt 
ennél modernebbül és ügyesebben csinálni nyilván 
sehol a világon nem tudják. Nyilván hatásosabban 
sem. Utcánkban a járda megtelt a Gyalogkakukkal, 
szombat délután gyereket csak a tévékészülék előtt 
találhatni; a Gyalogkakukk tomboló siker. 


Hogy azért az emberi hangú művek is válhatnak 
sikeressé, arra vígasztaló bizonyság Dr. Kertész 
György (író), Szabó Szabolcs és Szombati Szabó Csaba 
(rendezők) Vízipók-csodapók című sorozata. E kis 
szemlézések szerzője mélységesen bánja, hogy leg- 
utóbbi írásában azt a megjegyzést tette, miszerint ez 
a sorozat didaktikus, és ez a megjegyzés ott kissé bántó 
lehetett. Hát persze, didaktikus, de soha jobb és soha 
rosszabb didakszist! Mert ékes példái ezek a tündéri 
mesék (igen, már majdnem tündérmesék) annak, hogy 
mi módon lehet szinte észrevétlenül, kedves humorral 
és emberséges tartózkodással oktatni, tanítani, tudást 
lopni a fejekbe, Mert miért ne lehetne, teszem föl 
a költői kérdést magamnak, az annyiféle funkciójú 
film egyik funkciója a népművelés és tanítás a művé- 
szet eszközeivel ? Hiszen magam eddig csak azért nem 
szerettem e funkcióról hallani sem, mert sehol sem 
láttam életképes példányokat efféle alkotásokból. 
Nem lévén rá bizonyság, én összeegyeztethetetlennek 
gondoltam, fából vaskarikának, ezt a kettős célt. De 
a Vízipók-csodapók sorozat efféle csodapók. Itt min- 
den összejött. Az átadásra szánt ismeretek valóban 
a gyermek szintjén befogadható, de a filmet esetleg 
gyermekével néző felnőtt számára sem éppen fölösle- 
ges ismeretek. A rajzok gazdag fantáziával antropo- 
morfizálják a vizek világának élőlényeit; ugyanilyen 
szellemes ez az antropomorfizálás a jellemekben, 
a magatartásukban. Titokzatos mesevilág a vizek 
világa ezeken a filmeken, megannyiszor mintha a va- 
rázslatok csodájába merülnénk alá. S hadd mondjam 
el itt, hogy családom összes (számos) felnőtt tagja 
csapot-papot, de sőt még vacsorát is otthagyva rohant 
Vízipókot nézni minden szombat este. De még ha nem 
így lett volna is, egy új magyar rajzfilmsorozat alkotói 
legalább — ha már külföldi kollégáik nem — megérde- 
meltek volna félsornyi helyet a Rádióújságtól hetente 
egyszer. 


Nem csak az alkotók neve, de még a sorozat címe is 
titok maradt egy bájos-bumfordi lengyel bábfilm- 
széria esetében. Pedig ez ráadásul összefüggő történet 
volt, amit talán jobb lett volna folyamatosan leadni, 
vagy legalábbis nem heti egyetlen folytatásban, péntek 
esténként; egy egész hét egy gyerek számára (mert- 
hogy ez a sorozat is Esti Mese volt) meglehetős hosszú 
idő, egy megszakadt történet szálait újra összebogoz- 
ni. A fantasztikusan látványos, eredetileg talán mozi- 
filmnek készített sorozat egy énekelni vágyó kismac- 

kóról szólt, akit madár-barátai elvisznek a madarak 
királyához, amihez persze repülni is meg kéne tanul- 
nia — ritka szépen volt fölvezetve ez a dramaturgiai 
lépcsőzés: énekelni vágyik, ehhez röpülni kell, röpülni 
vágyik —; s ha nem is könnyen és nem is egyedül, de 
csak sikerül végül föl- és elszállnia. Pompás volt itt 
minden: a karakteres bábok, hozzájuk illő magyar 
hangjaik (a Rádióújság szerint ők sem léteztek), a szép 
kis történet, a gazdag kiállítás, tehát: a látványos és 
változatos díszletek, a bábok tarka ruhái (pedig fekete- 
fehér volt a film), s nem utolsósorban a rajzanimáció 
eszközeinek fölhasználása a bábanimáció keretében, 
ami ritkán látható módon összetett, izgalmas és ki- 
fejező képi hatásokat eredményezett a sorozat több 
olyan pontján, amelyeket csupán bábanimálással nem 
is lehetett volna ily szépen megoldani (pl. a madarak 
táncát a madarak királyának fogadásán). 


Hasonlóan vegyes technikával, papírkivágás és rajz- 
animálás együttes használatával készült, 1969-ben, 
a Harangocska, című csehszlovák film, melyet a hatá- 
sos technikai megoldáson kívül koreográfikus animá- 
lása is érdekessé tett. Szintén csehszlovák rajzfilm 
volt a Viktor és a reuma című hátborzongató darab, 
melyet meggondolatlanság volt Esti Meseként tűzni 
műsorra, vasárnap este, jó korán, negyed hétkor, hogy 
minél több gyereknek legyenek aztán rémálmai. 
A film különben nem tett egyebet, mint hogy a reumát, 
ezt a gyerekek számára nyilván nagyon ismerős és 
rettentően fontos betegséget élővé varázsolta — nem 
mellékes persze, hogy gazdag fantáziával, és felnőttek 
számára néhol igen szórakoztatóan és fölöttébb morbid 
módon. Az volt az érzésem, míg a filmet néztem, hogy 
(ismeretlen) rendezője csak gyerekfilmre kapott pénzt, 
volt viszont készen egy felnőtteknek szóló egyedi for- 
gatókönyve, s hogy aztán ily faramuci módon egyesí- 
tette lehetőségeit és szándékait, s öltöztette gyermek- 
mese-álruhába felnőtteknek írott művét. 


Néhány fölháborítóan színvonaltalan darabot is lát- 
hattunk Esti Meseként; talán az egész idei kínálatot 
alulmúlta, bugyuta meséjével és primitív, dedós- 
tankönyveknél is rosszabb rajzaival a Barkács mester 
című, 1957-ben készült grúz rajzfilm. Filmtörténeti 
érdekességként persze figyelemre méltó volt. Hasonló 
erényekkel büszkélkedhet a csehszlovák Pehácsik- 
sorozat, valamint a Márton és macskája című bolgár 
rajzfilm is. 


Nagy tévében kis mozi sorozatcímmel a televízió végre 
megtisztelte egy rendszeres műsorral állandó rajzfilm- 
ellátóját, a Pannóniát ; hogy azonban az összeállításo- 
kat milyen koncepció alapján tervezik szerkesztői, 
az eddig még sajnos nem derült ki. Remek és kevésbé 
remek, régi és új Pannónia-filmek láthatók ömlesztve 
a sorozat adásaiban (műsoronként négy-öt, s nincs 
köztük kettő, melynek köze volna egymáshoz). 
A Rádióújság persze ebben az esetben sem mutatko- 
zott nagyvonalúnak, örüljön a néző, hogy legalább 
a filmek címét odaírják neki (esetleg az alcímet is 
külön, önálló filmként). A kedves, ügyes, szórakoztató , 
Egy világhírű vadász emlékiratai sorozatot képez a s0ro- 
zaton belül, melynek ötletszerűen válogatott darabjait 
ugyan, ha nincs rá más mód, ilyen zűrös szerkesztésben 
is szívesen látjuk újra, de azért, ha már van ez a műsor, 
jobban örülnénk a komolyan vételének. 


Végül néhány sor a nemrégiben vetített János vitéz- 
ról, amelynek megalkotásával Jankovics Marcell, 
és munkatársai, annak idején, vagyis közel egy évti- 
zede, új távlatokat nyitottak a magyar rajzfilm szá- 
mára. Erről a filmről sok jót és sok okosat írtak már, 
én itt csak néhány megjegyzésre szorítkozhatom. 


A film néhol grandiózus látványossága a kis, fekete- 
fehér képernyőn is szinte hiánytalanul érvényesült — 
ami utólag is az alkotók alaposságát, az eltalált ará- 
nyokat, stb. igazolja. 


A humora még kedvesebb, a cukrozott tejszínhab 
még émelyítőbb lett az eltelt években. Elévülhetetle- 
nül modern a huszárok vándorlása, a háborúzás, 
a bandita-jelenet, az óriás-jelenetek sora, és köztük 
bántó a szerelmi jelenetek némely túlcikornyázott 
pillanata, bizony, még a pompás ötletekben bővelkedő 
szeretkezés-jelenetben is! Mintha a nemrégiben készült 
Magyar népmesék sorozat már ennek tanulságait hor- 
dozná, — a népi motívumok letisztultabb, egyszerűbb, 
általában kevésbé édeskés fölhasználásával. Tz azon- 
ban szerencsére csak a film igen kis hányadára vonat- 
kozik, a fontos az, hogy a János vitéz változatlanul 
alapműve a magyar rajzfilmkészítésnek, és vélhetőleg 
még igen sokáig az marad: egyelőre, mégoly sikeres 
művek dacára sem sikerült senkinek sem túlszárnyal- 
nia. Újszerűsége, merészsége a nála későbbi Ludas 
Matyin (ami egyébként Dargay Attilának gyönyörű 
munkája) is túlmutat. 


Fábri Péter 

Ottawa "80 


Seszták 


5 


Harmadszor rendezték meg az idén augusztus 23. és 
27. között az Ottawai Nemzetközi Animációs Film- 
fesztivált. Az idei kanadai fesztivál magasan kiemelke- 
dett a hasonló rendezvények sorából, sok új, jelentős 
szakmai információjával, fontos kezdeményezéséivel. 

A rangos eseményre ez alkalommal 40 ország mint- 
egy 600 filmet nevezett be. Nem volt könnyű dolga 
tehát a fesztivál zsürijének. Ottawában ugyanis nincs 
válogató bizottság. 

Ez a nemzetközi zsüri a 600 benevezett filmből 
110-et ítélt versenyképesnek. Feltétlen említést érde- 
mel, hogy a 110 beválogatott alkotás közül 85 négy 
ország produkciója: az Egyesült Államok 36, Kanada 
30, Nagy-Britannia 11 és Franciaország 8 alkotással 
képviseltette magát a, versenyben a, zsüri döntése alap- 
ján. A további résztvevők: Csehszlovákia 5, Hollan- 
dia 4, Svájc, Japán, Jugoszlávia, Lengyelország 2—2 
filmmel, a Szovjetunió, Magyarország, Spanyolország, 
Belgium, Bulgária és az NDK egy-egy filmmel." 


Az előválogatás feladata is a 2. 
a nálunk is jólismert magyar s 


A National Film Board valamennyi benevezett 
alkotását , beválogatták". Iz önmagában is bizo- 
nyítja a zsüri furcsa magatartását. 

A filmek a következő kategóriákban versenyeztek: 
A — három percnél hosszabb filmek 
B — három percnél rövidebb filmek 
C — öt perenél rövidebb főcímek 
D — öt percnél rövidebb reklámfilmek 
E — független diák-alkotó első filmje 
F — gyermekfilmek 
G — oktatófilmek 

A nagydíjat Geoff Dunbar: Ubu király c. munkája 
kapta. Dunbar Ubu-változatáról már a zágrábi fesz- 
tivált követően beszámoltunk. Ottawában az járt a 
fejemben, hogy a Jarry Ubujéhez legközelebb álló 
animációs változat akkor jönne létre, ha Lenica Ubu 
király c. egészestés filmjének grafikájával rendezné meg 
Dunbar a filmet; azaz Lenica nívós grafikáját a Dun- 
bar filmjét jellemző rendezői, főként hangrendezői 
erények erősíthetnék. 


A KÖZÖNSÉG DÍJA: RÓFUSZ FERENC: LÉGY 
(MAGYARORSZÁG) 


Egyáltalán nem túlzok, ha azt állítom, hogy Rófusz 
Ferenc filmje volt a legnépszerűbb ezen a fesztiválon. 
Óriási sikert aratott, szűnni nem akaró taps köszön- 
tötte. Ehhez fogható nagy sikert filmjeink közül talán 
csak a Variációk egy sárkányra aratott Mamaiában, 
1968-ban, illetve a Szsyphus 1972-ben Zágrábban. 

(A Légy mellett különben a következő alkotásokat 


dája — ahonnan ezek az információk 
agy a filmek számában tévedett, (A 


"s Az azóta megküldött díjlistán külön is megemlítik Rófusz filmjének hatal- 
mas közönségsikerét, 


e hárult, amely a következő szakemberekből állt: (a képen jobbról balra) Tissa David, 
zármazású amerikai animátornő, Richard Evans ( Anglia) , a BBI egykori rendező-pro- 


ducere, aki jelenleg szabadúszóként ír és rendez a BBC számára, GroStrom, norvég grafikusnó, Hubert Tison, az ASIFA 
Kanadai Szekciójának elnöke, a Radio Canada animációs műsorainak producere, valamint Ante Zaninovic, 
a Zagreb Film rendezője. 

Goeff Dunbar: Ubu király 

neveztük be: Időben elmosódva, Három magyar kép" 

Gőzhajóval Pest-Budára, Gyermekstúdió, Lenke néni.) 
Brr egyetlen versenyfilmünk óriási sikert aratott, 

ez a fesztivál is azt igazolta, amit már régóta tudunk; 

milyen nehéz betörnünk a nyugati fesztiválok élvona- 

lába a mi nyelvi-irodalmi meghatározottságunkkal. 


A fesztiválon versenyen kívül levetített Gőzhajóval 
Pest-Budára. c. Somogyi Győző filmen és Rófusz mun- 


káján kívül egy retrospektív összeállítással is szerepel- 
tünk. Ez a filmösszeállításunk, sajnos talán hang- 
vételbeli egysíkúsága miatt — nem aratott sikert.) 


A további díjakat a következőképpen osztották ki: 


A kategória: 
1. Jurij Norstejn: Mesék meséje (Szovjetunió) 
2. Sheldon Cohen: A szvetter (Kanada) 


B kategória: 

1. Michael Mills: Világtörténelem három percben 
(Kanada) 

2. Rófusz Ferenc: A légy (Magyarország) 


C kategória: 
1. Derek Lamb: Rejtély (Kanada) 
2. Richard Rauh: Az elhatározás (USA) 


D kategória: 

1. Richard Williams: Washington Post (USA) 

2. Susan Rubin/Harold Friédman: Allegheny légi- 
tarsasag 


E kategória: 
1. Eugene Fedorenk 
2. Betina- Matzkuhn 


gyerek (Kanada) 
ülővárosom (Kanada) 


F kategória: 
1. Paul Fierlinger: Jó egy farkas a ház körül (USA) 
2. Ellen Besen: Tengeri álom (Kanada) 


ka 


Pp 


fin. 
Jurij Norstejn: Mesék meséje 


A fesztiválra még az ideiglenes , Bogár" címen neveztük 


a filmet 
V [/ A t 
INTERNATIONAL. 


ANIMATED FILM FESTIVAL : 
FESTIVAL INTERNATIONAL DU CINEMA DTANIMATION 


Sa 

C kategória: ő 
1. Lynn Smith: Íme az ön beszélő múzeuma (Kanada) 


Elöljáróban már szóltam az Ottawa "80 kiemelkedő 
jelentőségéről. A közggtkezőkben részletesebben is kifej- 
teném, hogy miért tekinthető a III. Ottawai Nemzet- 
közi Animációs Filmfesztivál fontos állomásnak az 
animációs fesztiválok történetében. 

Ottawába — először a fesztiválok története során — 
valamennyi versenyfilmet videokazettán is be lehetett 
küldeni. A filmek bemutatása két helyszínen zajlott :- 
a National Art Center-ben, a vetítőben, illetve a Video- 
jékában. A videotékát pedig a hivatalos fesztiválprog- 
ramokon túl is, bármikor használhatta a fesztivál 
valamennyi vendége; tetszés szerint lehetett mozizni, 
azaz videózni, tájékozódni, megtekinteni a kollégák, 
barátok filmjeit. 

Az Ottawa "80 másik jelentős kezdeményezése a fesz- 
ivál idején szervezett, az elektronikus animáció 
témakörének szentelt előadássorozat, illetve a. legkor- 
szerűbb elektronikus berendezéseket bemutató kiállí- 
ás. A fesztivál programfüzetében olvasható: abból 
a célból hozták létre ezt a műhelyt, hogy eloszlassák 
az animátorok igen gyakran tapasztalható idegenke- 
dését a komputerekkel szemben, illetve, hogy felkelt- 
sék az érdeklődésüket a számítógépes animáció iránt. 
Alapfokú tájékoztatást szándékoztak adni, viszont 
arra törekedtek, hogy — még ha alapfokon is — a té- 
makör valamennyi területét érintsék. Három előadást, 
illetve vitát rendeztek az elektronikus animációról. 
Az elsőn filmekkel illusztrálva, a számítógépes animá- 
ció történetét vázolták fel. A második előadást A kom- 
puteranimáció ma címmel tartották. A záró előadáson 
pedig a számítógépes animáció eszmei hátteréről és 
jövőjéről hallhattak a résztvevők. 

Az elektronikus animációs műhely megszervezése 
időszerű gondolat. Hiszen a világban ma már olyan 
sorozatok is készülnek, nevezetesen pl. a Hanna és 
Barbera, cégnél, amelyeket a fáz olástól kezdve a 
felvételig bezárólag a komputer úgy készít el, hogy köz- 
ben emberi kéz nem segíti a jelenetet, és a végén a fel- 
vétel videoszalagon automatizált folyamatban ,áll 
elő". 


A nyugat-európai országok pedig közösen szándékoz- 
nak komputerközpontot létrehozni. 

A fesztivál egyik érdekessége: a rendezők listáján 
igen sok női nevet olvashattunk. Úgy látszik Caroline 
Leaf és Veronica Soul csak az előőrs szerepét játszotta. 
Nyomukban amerikai és kanadai nők egész kis serege 
tört be az animációs életbe. És természetesen a, jelen- 
séggel egyidőben az animáció feminista ideológiája is 
megszületőben. Lépten-nyomon azt lehetett hallani, 
hogy az animáció valójában par exellence női mester- 
ség és művészet, és bizony tévedett, aki eleddig nem 
így gondolta . . . 

És egy ennél sokkalta fontosabb jelenség: 

Az ottawai tapasztalatok alapján — részint a bemu- 
tatott filmek, részint a kollégákkal folytatott hosszú 
beszélgetések nyomán, egyre inkább egy két féltekére 
szakadt animációs világ képe rajzolódik ki előttem. 
Talán legjobban a japán animáció példázza ezt a hely- 
zetet. Japánban tömegesen, mindegyre növekvő menye 
nyiségben és egyre rövidebb átfutási idővel készülnek a 


többnyire erőszakot sugárzó, művészileg értéktelen 
filmek. Ugyanakkor, főként az önálló, független alko- 
tók műhelyeiben értékes, színvonalas alkotások szü- 
letnek. Ezek a filmek azonban szinte teljesen eltűnnek 
a nívótlan, óriási mennyiségben ontott animáció 
tengerében — amelynek a televízió a legfőbb fogyasz- 


tója — hogy csak egy-egy fesztivál idejére, illetve egy- 
egy művészmoziban bukkanjanak elő. A forgalmazás 
vérkeringésébe nemigen kerülnek be, inkább csak fesz- 
tiváli vagy presztizscélokat szolgálnak. 


Kanadai rendezőnők, Dina Gagnon és Suzanne Gervais 
készítették az Első napok c. filmet is 


Hogy állunk mi ebből a szempontból? 

A Légy közönségsikerénél már említettem, de a meg- 
előző fesztiválon, Zágrábban Hernádi Tibor filmjével 
kapcsolatban is az volt a döntő, hogy e filmek nem 
egyszerűen kategóriadíjat nyertek, hanem egyúttal 
felejthetetlen élményt is nyújtottak a közönségnek. 
A megelőző évben a többszöri fesztiváldíjas Lúdas 
Matyi című film — Dargay Attila és stábja munkája 
— a fesztiváldíjakon kívül a közönséget is meghódí- 
totta; amint tudjuk, itthon közel kétmilliós nézőjével 
listavezető volt, és a külföldi forgalmazása is megin- 
dult. Valamikor a világban korszakonként csak egy-egy 
animációs központban virágzott az élet, a század elején 
Párizsban, a két világháború között Hollywoodban. 
Ma az animációnak ilyen központja nincsen. Több 
olyan műhely dolgozik, amely hatással van egymásra 
és a többiekre. A mi fő jellegzetességünk az lehet, hogy 
elősegítjük a művészet egységének helyreállítását — 
ez tulajdonképpen a nagy művészet rangja — és itt 
találkozik a művész önkifejezési igénye a közönség 
vágyaival, az újítás a népszerűséggel. Nemcsak az 
előbb említett példák indokolják ezt a felfogást, hanem 
olyan tapasztalatok, eredmények is, mint a János 
vitéz művészi és gazdasági sikere, vagy a hatvanas 
évektől az első Gusztáv nagysorozat. 

Felvetődik az is, hogy vajon magának az animáció- 
nak nem ez-e a. művészettörténeti jelentősége, esélye 
és lehetősége ? Ennek a lehetőségnek valóra váltásában 
mi élen járunk. A kérdés az, hogy lesz-e további erőnk 
az ismert technikai lemaradásunk mellett ezen az úton 
továbbhaladni. 


(Dr. Matolcsy György a stúdióbizottsági ülésen elhang- 
zott beszámolóját legyezte: S. I.) 

A fesztivál után 


Beszélgetés Rófusz Ferenccel 


Milyen összkép alakult ki benned a fesztiválról, a bemu- 
tatott alkotásokról? 

Azt hiszem — legalábbis az Ottawában bemutatott 
túlnyomórészt amerikai anyag alapján — sok a gazdag 
filmkészítő. A filmek hosszúak s általában minden 
megvan bennük, ami csak egy költséges film elkészíté- 
séhez kell. Többnyire jól indulnak, de mintha az alko- 
tók, valahogy nem tudnák befejezni őket. Képtelenek 
abbahagyni a mozizást. Sok bemutatott alkotás , több- 
ször is elkezdődött", s hosszadalmas kifejtése során 
valahogy eltűnt a gondolat. Természetesen nem állí- 
tom, hogy ez minden filmre jellemző volt, de kétség- 
telen, hogy létezett egy ilyen tendencia. Talán azért 
volt sikere az én filmemnek, mert rövid volt: volt eleje, 
vége és közepe. Bármennyire is nevetséges, ezt igen 
kevés filmről lehetett elmondani. 


Bizonyára találkoztál érdekes, figyelemreméltó, színvona- 
las alkotásokkal is . . . 


Elég nehéz ennyi film megnézése után egyes alkotá- 
sokra visszaemlékezni. Sajnos a fesztivál program- 
füzete sem könnyíti meg igazán a helyzetem, amiben 
ugyan szerepelnek a versenyfilmekből vett fotók, de 
nincs képaláírásuk, s így néha nem megy a filmmel való 
azonosítás. 

A fesztivál nagydíját elnyert Ubu király-nak nagyon 
tetszett a grafikája és a mozgatása is. El tudtam fogad- 
ni a keménységét, harsányságát is. Amikor először lát- 
tam, ez is egy kicsit hosszúnak tűnt, de a gálavetítésen 
már egyáltalán nem éreztem túlméretezettnek. 


Kichachiro Kawamoto: Kataku 


A japán Kataku c. 19 perces filmben, amelyet Ki- 
ehachiro Kawamoto rendezett, a Kabuki színház klasz- 
szikus ,  Bunraku"? bábui mozognak, és mesélnek el 
egy történetet egy nőről, akinek két udvarló között 
kell választania. Gyönyörűen mozognak a figurák s az 


egész film valami csodálatos, izgalmas és meghatároz- 
hatatlan ködbe burkólózik. Tetszett, korrekt, jól meg- 
csinált filmnek tartom Mike Mills (National Film Board 
of Canada) Világtörténelem három percben c. filmje, 
ami különben előlem nyerte el a három percen aluli 
filmek kategóriájában az első díjat. Különösen impo- 
nálóan hatott e hosszú filmek mezőnyében ez az öko- 
nómikusan megformált, bravúrosan rövid világtörté- 
nelem. De, szerintem, nem volt több mint egy jól 
megoldott feladat. 

Tiszta, szép cselekményvezetésével hívta fel magára 
a figyelmet A szvetter c. gyerekekről szóló 10 perces 
kanadai film, Sheldon Cohen alkotása. 


Sheldon Cohen: A szvetter 


A fesztivál legjobb reklámfilmje — bár nem kapta 
meg a kategóriadíjat — a Let auss/1I. Egy nagy- 
szerű ötlet brilliáns megvalósítása. Levir Strauss nad- 
rágok vágtatnak lovakként a prérin, remekül megraj- 
zolva és csodálatosan me gmozgatva, Lasszós cowboyok 
üldözik, majd fogják be őket, és sütik rájuk a ,,Levi 
Strauss" bélyeget. Óriási hatása van a, filmnek, nagy 
sikere is volt. v iszont csalódást okozott Co Hoedman 
új munkája, a tenger alatti világban játszódó tárgy- 
animációs Grotokéanok kincse, amely fura, polipszerű 
lényekről szól. 

Még egy filmet említenék, mert egyik iskolapéldája 
annak a jelenségnek, amiről korábban szóltam. Susan 
Pittnek, az Aszparágusz amerikai rendezőnőjének is 
jó sok pénze lehetett erre a, 19 perces filmre, amit négy 
évig csinált. Minden egyes rajzot retuspiszto ]yal dol- 
goztak meg, s minden be van dobva, ami csak elkép- 
zelhető világításban, technikában. A történet, ahogy 
a rendezőnő a, műsorfüzetben megfogalmazta : ,, Annak 
az alkotói folyamatnak az erotikus allegóriája, amely- 
nek során egy nő az érzéki és alkotói felfedezés vala- 
mennyi szakaszát bejárja." És mit lehetett látni a vász- 
non? Egy aszparágusz leveleit érzékien simogató nőt, 
valamiféle furcsa, aberrált szexuális álmot sok füg- 
gönyrebbenéssel . . . 


(Sarkadi) 

A comics történetét, kapcsolódási pontjait a rajzfilm- 
hez, egy-egy híres figurája karrierjét vázolja fel (fellért 
Endre — több folytatásban — e számmal induló rova- 
tában. (A szerk.) 


Gellért Endre: Bevezető a comics világába 


ómikus csík) mélyen az 
lami 


A comics (Comic Strips — 
amerikai gondolkodásban gyökeredzik. Olyas 
ez, amire Európában nincs példa, s Így nincsen össze- 
hasonlítási alap sem. Amerikaiak millióit kíséri egy 
életen át ennek a műfajnak egy-egy figurája és a meg- 
szokás akkora úr, hogy sokszor széles körökben tilta- 
koznak egy régi sorozat megszüntetése, egy új alak 
bevezetése ellen. Európában, érthető módon, ha van 
is valamiféle múltja a comicsnak, hatásvizsgálatáról 
még alig esett szó; az amerikai szociológusok viszont 
— ugyancsak érthetően — ezt a tömegirodalmat, képi 
nyelvét és szövegét már évtizedek óta vizsgálják. Nem 
feledhetjük el: vasárnaponként a, lapok comicsoldalait 
minimálisan 120 millió ember olvassa — a filmet és a 
televíziót is figyelembevéve — a leghatalmasabb kö- 
zönség, amellyel egy modern kommunikációs eszköz- 
nek számolnia kell. 

Érthető az is, hogy a vizsgálódások első helyén az 
szerepel: Xi olvas comicsot? 

1923—24-ben Kansas és Missouri államokban vizs- 
gálták először, majd 1929-ben országos méretekben is, 
hogy milyen korosztályok, rétegek tartoznak elsősor- 
ban a comics olvasóinak sorába. Az 1929-es országos 
felmérést a legnagyobb amerikai lapkiadó vállalatok 
finanszírozták, mert — tekintettel a világgazdasági 
válságra —, sok újság szerkesztősége a drága színes 
comics oldalakat meg akarta szüntetni. Az azóta világ- 
hírű Gallup Intézetnek ez volt az első olyan országos 
felmérése, mely az IEgyesült Államokban nemcsak 
széles nyilvánosságot kapott, de nagy feltűnést is kel- 
tett. Kiderült ugyanis, hogy a comics az olvasókn: 
az elképzeltnél jóval szélesebb rétegei számára az el 
számú attrakciót jelenti: 


,, Bankárok, egyetemek elnökei, professzorok és 
doktorok ugyanolyan érdeklődéssel kísérik a comics- 
történeteket, mint a segédmunkások . . . és — a szerzők 
és az újságok által kizárólag, vagy elsősorban gy 
nek szánt történetek is inkább a felnőttek 
népszerűek 

1929. óta, a rendkívüli esetektől eltekintve, általá- 
ban ötévenként került sor átfogó, országos szintű 
vizsgálatokra és most már tudni azt is, hogy 1929 és 
1978 között az arányokat tekintve lényeges változások 
nem történtek. 

Mint 1929-ben, 1978-ban is az olvasók mintegy 
139/-a számára volt a comics a lapok , leginkább figye- 
lemreméltó rovata" , jóval népszerűbb, mint pl. a sport- 
oldal. 1962-ben, ugyancsak a Gallup Intézet végzett 
egy országos felmérést, mely bebizonyította, hogy — 
idézem a jelentésből — , szó sincs arról, hogy a comics 
csak a a gyerekek és analfabéták kedvelt szórakozá- 
Sa, . . ." A megkérdezettek 58,3 (férfiak), illetőleg 56,6 
nők) százaléka jelezte, hogy az általuk vásárolt újsá- 


ek- 
ében 


gokban elsőként, vagy kizárólag a comics kelti fel 
érdeklődésüket. A comicsrajongók elsősorban az alkal- 
mazotti kategóriából kerültek ki, mégpedig a 30 és 50 
év közötti olvasók közül. 

(Kiderült az is, hogy az olvasók nagy többsége, ha 
elkezdi olvasni egy comics történetét, követi egész 
a történet végéig.) 

1968/69-ben három nagy bostoni újság megbízásából 
azt vizsgálták, hogy az 1900—1969. között e három 
lapban megjelent összesen 778 comics milyen témákkal 
foglalkozott. A témák legalább 6097 -. -ában a főszerepet 
a család, a gyerekek és a hétköznapi élet játszották. 
Ez alatt az időszak alatt az állatfigurák népszerűsége 
ökkent; 1940 és 1944 között a második világháború 
csaknem 2099 történetét adta, szemben az első világ- 
háború alig 494-ával . . : 


Politika és erőszak 


Egy nappal azután, hogy Robert Kennedyt meg- 
ilkolták, a Chicago Tribune-ban és további 600 ame- 
rikai napilapban a II. Világháborút követő évek leg- 


Chester Gould: Dick Tracy 


LOOSE BOARDS? AN EXIT, 
SHE WENT TO HER szg 

nagyobb  comics-sikerének, Chester Gould ,,Dick 
Tracy"-jének soros folytatásában a legyőzhetetlen 
és megvesztegethetetlen Dick egy éppen megsemmi- 
sített bűnöző holtteste felett a következőket mondja : 
, Az erőszak kívánatos, ha a Gonosz megsemmisítését 
szolgálja . . ." 

Az összeesés véletlen, — a comicsok egy-egy foly- 
tatását hetekkel a megjelenés napja előtt nyomják, de 
ez a véletlen egy szimptómát fejezett ki: Dick Tracy 
történeteiben mindig igazolódik a lincs és a , csináld 
magad igazságszolgáltatás"? szükségessége, ha ezzel 
— bűnösnek tartottakat — faji, politikai vagy intel- 
lektuális ellenségeket semmisítettek meg . . . 

A comics egy jeles európai szakértője írja : ,, Az ellen- 
fél elátkozása és megsemmisítésének joga így az Egye- 
sült Államok polgárának szinte természetes joga lett, 
méghozzá puritán hagyományokra támaszkodva és 
felmentve mindenkit, aki — úgymond — a jó ügy 
érdekében semmisíti meg az ellenségét, aki persze a 
hős képviselte társadalom ellensége is . . . 


És másutt: 


... . A célok természetesen változnak. . . Az állam 
valóságos vagy vélt érdekei, az éppen divatos erkölcsi 
normák, a fajgyűlölet, a hatalom éppen soros viselke- 
dési normái határozzák meg a hős végsősoron öncélú, 
de mindig erőszakos cselekvésének irányát . . ." 

Az amerikai élet vitathatatlan brutalizálódása le- 
játszódik a comicstörténetekben is: az erőszak, a, meg- 
jelenő comicsok egyharmadában központi téma. 

A már idézett Günther Metken szerint : , Az ellenfél, 
mellyel szemben minden eszközzel győzelemre kell 
vinni az igaz ügyet, lehet kommunista, ázsiai, ÖSSZEe- 
esküvő az amerikai társadalom ellen, és így tovább, 
és így tovább. És még a paródiában is az erőszak ab- 
szolutizálása diadalmaskodik: Al Cap ugyancsak nép- 
szerű LiVAibner c. comicsának. egyik folytatásában 
Fosdick detektív bár tényleges betörőket háborítatla- 
nul útjukra enged, egy magát lejárt engedéllyel igazoló 
utcai árust üldöz és eközben — 42 járókelőt gyilkol 
le . . . Egyébként a történetben az utcai árus — meg- 
szökik üldözője elől . . ." 


Flash Gordon (a rajzoló Alex Raymond) — James Bond 
előfutára 


Comics és — csapatmunka. 

A comics mindenen túl; vagy mindenekelőtt — 
gazdasági tényező is. Egy rövid pillantás az előállítás 
és terjesztés módszereire ezt világossá teszi. 

Mindkettőt szindikátusok szervezik, melyek a comics 
címével, témájával, alakjaival is rendelkeznek. Pl. 
minden további nélkül más rajzolónak adhatják egy 
széria, egy figura új és újabb történeteit, megvonhatják 
támogatásukat a rajzolótól, aki esetleg sokmilliós 
sikerszériák első alkotója is volt. A rajzolók jogaival 
egyébként az európai kiadók is meglehetősen szabadon 
bánnak, Franciaországban és Olaszországban nagyon 
sok olyan amerikai comics jelent, jelenik meg, melyen 
az eredeti szerzőt fel sem tüntetik, csak európai adap- 
tálóját. 


Egy amerikai comics-sorozat különböző módokon 
jöhet létre. A kiadók pl. széleskörű közvéleménykutatá- 
sokon állapítják meg a piac igényeit és mint megren- 
delők lépnek fel. Nagyobbrészt azonban az alkotók 
azok, akik ötleteiket felajánlják, vagy személyesen, 
vagy ügynökségek útján. Csak nagyon kevés, nagyon 
ismert, befutott és anyagilag is , két lábon álló" rajzoló 
engedheti meg magának, hogy ragaszkodjék pl. figurái 
tulajdonjogához. 

A munka egy-egy epizód nagyon részletes tartalmi 
kivonatának vizsgálatával kezdődik és csak az elfo- 
gadás után kerülhet sor forgatókönyv, a dialógusok 
szétosztására a munkacsoportok között. 

A team a munka természetes bázisa: az amerikai 
szerzőknek ugyanis hetenként átlagban hat fekete- 
fehér és vasárnapra egy színes történetet kell szállíta- 
niok, a munkamegos: tehát elkerülhetetlen. És a 
specializálódás azért szélesebb, mert egy-egy epizód 
elkészítéséhez is óriási dokumentáció szükséges. A 
comics ma már csaknem mechanikus szériatermékként 
jelentkezik és ezekben az egyéniség, a rajzoló sajátos, 
egyedi vonásait alig lehet felismerni. 


Tabuk és klisék 


, A comics-szerzőnek — írja Al Cap — minden 
vevőre tekintettel kell lennie, bel- és külföldi vevőre és 
persze mindenfajta korosztályra, foglalkozásra, is . . . 
Az obszcenitás ugyanúgy tabu, mint Isten, a vallás 
és a napi politika . . . Tabu a válás is és a comics nem 
tűri a kegyetlenséget asszonyokkal, gyerekekkel és 
állatokkal szemben . . . 

A témát és a magatartást a nagyon körülhatárolt 
játéktér határozza meg, a karakterizálást pedig szem- 
üveg, a pipa vagy éppen a borotvált arc , helyettesíti" . 
Ez a megjelenítés azonban csak a szimpatikus és intel- 
ligens figurák számára van fenntartva, az ellenkező 
oldalon állók ugyanilyen külsődleges sablonokkal (seb- 
helyek, szakáll) válnak ellenszenves figurákká. Néhány 
intellektuális rajzolótól eltekintve (Capp, Pfeiffer, stb.) 
a mai amerikai comics ,,a fekete-fehér világot"? ábrá- 
zolja, mert úgy tűnik ez az igénye azoknak, akikhez 
szól. A mai amerikai comics így tehát szélsőséges mó- 
don áll egy-egy cél szolgálatában, a comicshős pedig 
így és ezért élet és halál ura, s tehet olyanokat, melye- 
ket egyébként csak az államhatalmat képviselő rendőr, 
detektív tehetne. 

(Folyt. köv.) 

Bemutatkozik: 
Hegedűs László 


1950-ben születtem. 1968-ban érettségiztem a pécsi művészeti Főiskolára, amit nem kezdtem el. 1978-ban 
Művészeti Gimnáziumban, majd Pesten elvégeztem a a Művészeti Alap tagja lettem. Grafikával és filmmel 
Kirakatrendezői Iskolát. 1973-ban kerültem a Kecs- foglalkozom. A , Közhírré tárlatán" három grafikámat 
keméti Műterembe. Előtte kirakatrendezőként és film- mutatom be. 


grafikusként dolgoztam. 1976-ban felvettek az Ipar- 


Kecskemét Művelődési Központ 
Szolnok (Nyári Tárlat) 
Szentendre 

Szeged (Nyári Tárlat) 

Szeged (Vajda László Stúdió) 


Egér a Marson (háttér) 
Alja cipő (reklám, embléma) 
Népmese sorozat (4 film háttere) 


Kiállításaim : 
Miskolc (illusztrációs pályázat II. hely) 
Tihany (Kisgrafikai Triennálé) 
Brno (alkalmazott grafikai biennálé II. hely) 
Pécs (Rajz-drawing) 
Stuttgart (plakátkiállítás) 


Rajzfilmes munkáim: 


Vázlatok (egyedi film) 
Fehérlófia (háttér) 


